Green Lake konderria (Wisconsin) - Wikipedia, entziklopedia askea.\nGreen Lake konderria (Wisconsin)\nGreen Lake konderria\nGreen Lake konderriaren kokapena AEBtan\n43° 49′ N, 89° 02′ W / 43.81°N,89.04°W / 43.81; -89.04Koordenatuak: 43° 49′ N, 89° 02′ W / 43.81°N,89.04°W / 43.81; -89.04\n905,04 km2 (%91.89)\n79,93 km2 (%8.11)\nGreen Lake konderria (ingelesez: Green Lake County) Wisconsinko konderri bat da, Ameriketako Estatu Batuetan. Hiriburua Green Lake da. 2010eko zentsuaren arabera 19.051 biztanle zituen, Green Lake kilometro koadroko azaleran.\nGreen Lake konderriak 984.97 kilometro koadro ditu. Horietatik 79.93 ura dira. Beste 905.04 lurra dira. Biztanleria dentsitatea 19,34 da.\n2010eko zentsoan bizi ziren 19.051 pertsonetatik 18.733 txuriak edo hispanoak dira. Horietatik hispano edo latino kategorian 743 dira. 79 beltzak edo afroamerikarrak. 46 amerikar natiboak ziren eta 5 Hawaii edo Pazifikoko irletako natiboak. 85 asiarrak ziren. Bestelako arraza bat kategorian 6 biztanle daude. Bukatzeko euren burua arraza bat baino gehiagotan 97 pertsonek kokatzen zuten.\nMultimedia: Green Lake County, Wisconsin


Gipuzkoako etorbidea, Paderborn Parkea eta udal jantokia, guda zelai bihurtuak. • ZUZEU\nGipuzkoako etorbidea, Paderborn Parkea eta udal jantokia, guda zelai bihurtuak.\nGuda hau Iruñeko Udaleko arduradunek euskaldunon, euskararen eta Euskararen Ordenantzaren aurka duten jokaerak eragindakoa da.\nAdministrazioan Euskaraz taldeak azkeneko albisteak eman nahi ditu Iruñean hizkuntza-paisaiaren inguruan garatzen ari den gerrillen gerraren inguruan.\n2011ko urriaren 27an Arrotxapeako auzokide batek eskatu zuen Gipuzkoako etorbideko errotulua euskaratzea, “Guipúzcoa” izena dagoeneko zaharkitua dagoekako, ez baita 2011ko uztailaren 6tik ofiziala, ezta probintzia izendatzeko ere.\nOrain arte Udalaren arrazoia hori izan da errotulua euskaraz ez jartzeko: Lurralde moduan “Gipuzkoa” izena bazuen ere, probintzia moduan ez. Azkenean, amore eman du eta errotulua aldatu egin du. “Gipuzkoa” izena ikus daiteke une honetan Gipuzkoako etorbidean.\n2010eko abenduaren 2an, Padeborn parkeko plaka euskaraz ere jartzeko eskaera egin zuen Iruñeko hiritar batek (gaztelaniaz eta alemanez baitago). Era berean, Nabarreria kaleko udal jantokiko errotulua euskaraz ere jartzeko eskatu zuen (gaztelania hutsean baitago).\nNafarroako Administrazio Auzitegiak 2011ko urriaren 5ean eta irailaren 29an ontzat eman zituen eskaerak, helegiteak tartekatu ondoren. Udal jantokiko errotuluaren kasuan Udala prest agertu zen amore emateko, baina ez Paderborn parkeko plakan Padeborn izenak euskarazko ordainik ez duelako. Nafarroako administrazio Auzitegiak argitu behar izan zion euskaratu beharrekoa ez zela izena, baizik eta plakako esaldia.\nTeorian, poztu beharrean gaude, baina ez da guztiz hala. 2011ko abenduaren 27an Ebazpen horien exekuzioa eskatu izan da. Zergatik? Udalak zirkinik egin ez duelako eta errotulu hori eta plaka aldatu gabe daudelako.\nGuda hau noiz amaituko ote da?\nIruñean, 2011ko abenduaren 28an.\nOrdezkaria: JUAN JAVIER ITURRALDE MAISTERRA.\nerrotuluak, euskara, Iruñea, Ordenantza\nDuela 10 urte euroa ezarri zenetik prezioak %23 igo dira; soldatak %14 besterik ez\nZuZeuko 5 Sinadura irakurrienak


Hitzordua 2020ko urtarrilaren 22an izango da, goizez, Donostiako Kursaal Kongresu Jauregian (Gipuzkoa), eta beste batzuen artean, Iñigo Urkullu Lehendakaria, Arantxa Tapia Ekonomiaren Garapen eta Azpiegitura Sailburua eta Euskadiko trenbide sektoreko eta Europar Batasuneko erakundeetako ordezkari nagusiak egongo dira bertan.\nJardunaldian industria sektoreko, eraikuntza eta ekipamendu enpresetako, azpiegitura operadoreetako eta kudeatzaileetako, unibertsitateetako, start up-etako… 400 profesional baino gehiagok parte hartzea aurreikusi da.\nEkitaldiaren laugarren edizioa da. 2007an plaka gaineko trenbidea landu zuen; 2008an merkantzien garraioa trenbidetik; eta 2015ean prestazio handiko lineen ustiaketari buruz jardun zen.\nJardunaldiaren helburua gizarteari, besteak beste, abiadura handiko trenbide sareen ontasunak eta eskualdeen garapen sozioekonomikoari egiten dioten ekarpena helaraztea da. Proiektuak Eusko Jaurlaritzaren bultzada duela azpimarratu behar da, “Euskal Y”-aren obra zibileko lanak amaitzen ari diren eta etorkizuneko ustiapenerako prestatzen ari den une erabakigarri honetan.


Irekia Eusko Jaurlaritza - Gobierno Vasco :: Hirugarren sektoreari emandako diru-laguntzak lagungarri izan dira 4.000 enpleguri eusteko\nHirugarren sektoreari emandako diru-laguntzak …\n<iframe src="https://www.irekia.euskadi.eus/eu/embed/videos?flv_video=2011%2F04%2F18%2Fayudas_tercer_sector%2Fayudas_tercer_sector.flv" width="320" height="210" allowfullscreen></iframe>\nEnplegu eta Gizarte Gaietako sailak hirugarren sektoreari emandako diru-laguntzak lagungarri izan dira 4.000 enpleguri eusteko Iturria: Irekia\nEnplegu eta Gizarte Gaietako Sailak hirugarren sektoreari -irabazi asmorik gabeko erakundeei- 2010. urtean emandako diru-laguntzak 9,66 milioi eurokoak izan dira\nGemma Zabaleta sailburua Eusko Legebiltzarreko Lan, Gizarte Politika eta Berdintasun Batzordean agertu da gaur, Gobernuak hirugarren sektorearentzako diru‑laguntzak kudeatzeko ezarri duen eredu berriaren lehenengo balantzea egiteko.Kudeaketa-aldaketa horri esker, "bikoiztasunak ezabatu ahal izan dira, eta baliabideak optimizatu, gizarte‑erakundeen beraien onurarako", baieztatu du Zabaletak. Aldaketaren ondorioz izapideak erraztu, paperen joan-etorria saihestu eta diru-laguntzak emateko epeak laburtu ahal izan dira.\nJoan den urtean 1.098 laguntza-eskaera jaso ziren, 395 erakunderen eskutik; horiek aurkeztutako 444 proiektu hautatu ziren (% 40), eta 22.000 euroko diru‑laguntza eman zitzaien batez beste.\n2011. urtean hobekuntzak egin dira diru-laguntzei buruzko aginduan, eta horri esker aginduak lehenago argitaratu dira, eta prozesua gehiago informatizatu da. Horrez gain, lan-mahai bat eratu da gizarte-ekintzako hirugarren sektorearekin, "etengabeko hobekuntza iraunkorrean jarraitzeko", adierazi du Zabaletak.\nLehenengo aldiz arlo horretan, diru-laguntzak jaso dituzten entitate gehienek Eusko Jaurlaritzako teknikarien bisitak jaso dituzte, proiektu bakoitzaren egoera eta betearazpena ebaluatzeko. 353 proiektu bisitatu dira guztira (diru-laguntza jaso dutenen % 75), eta bi alderdien gogobetetze-gradua handia izan da.\nEbaluazio horren emaitza gisa, praktika onen 34 esperientzia hautatu dira Euskal Autonomia Erkidegoan hirugarren sektoreak gauzatzen dituen esku-hartze sozialaren barruan; horietako gehienek zerikusia dute pertsonen, familien, taldeen eta komunitateen esparruan egindako esku-hartze sozialarekin. Proiektu horien artean, besteak beste, ondokoak nabarmentzen dira: Denbora Bankua; immigranteak gizarteratzeko komunikazio-trebetasunen tailerra; telebistaren erabilera gizarteratzea sustatzeko; prostituzioan diharduten emakumeekin lan egiteko metodologia bat; adimen emozionalari eta erlaxazioari buruzko tailer bat; eta praktika onen gida bat, gizarte- eta lan‑esparruko kultur arteko gizarte-bitartekotzako zerbitzu batena.\nLehendakaria Elkarrizketa Zibilerako Mahaiko kideekin bildu da


Gasteizko Euskal Eskola Publikoaren Aldeko Plataformak Elkarbizitzaren eta Hezkuntza Berdintasunaren Hitzarmenari buruz. – Euskal Eskola Publikoaren Aldeko Plataforma\nPrentsa artikuluaPrentsa oharra\nGasteizko Euskal Eskola Publikoaren Aldeko Plataformak Elkarbizitzaren eta Hezkuntza Berdintasunaren Hitzarmenari buruz.\nJoan den asteazkenean, Gasteizko Alkateak eta Hezkuntza Saileko arduradunak elkarbizitzaren eta hezkuntzaren aldeko lankidetzarako hitzarmen bat sinatu zuten. Segur aski, gure plataformatik duela aste batzuk eginiko prentsaurrekoan publikatutako eskola-segregazioaren gaineko datuek behartuta. Hitzarmen hau, martxoan aurkeztutako intentzio-protokoloan oinarrituta dago, lau esaldi gehitu dizkiote eta argitaratu dute, argazkiko irribarreak eta guzti.\nBaina oso kontu serioa da. Gure hirian bizi dugun egoera larriaren aurrean, asmoen protokoloaz hitz egitea hitzaurrearen hitzaurrea da, hau da, ezer ez esatea. Protokoloek jarduketetarako, ekintzetarako eta prozeduretarako izan behar dira baliagarriak, ez asmoen edo desio onen araberakoak.\nProtokoloak aukera berdintasunean oinarritutako hezkuntzarako sarbidea bermatzea proposatzen du, baina ez du zehazten nola bermatuko den berdintasun hori.\nBestalde, lurraldearen egitura soziala, bizilekuaren banaketa, etxebizitzarako laguntzak, ikastetxeen kokapena eta auzoetako errealitate demografikoak eskoletan bizi den bereizketa-egoerarekin zerikusia duela dio protokoloak, eta hainbat politika aztertu behar direla horren inguruan. Baina mila aldiz demostratu da auzoen errealitate demografikoek zerikusirik ez dutela eskola segregazioaren datuekin. Orduan, zein izango dira sarbide-politika, plangintza eta tokiko politika horiek, oker dagoen errealitate sozialaren irakurketa batetik abiatzen badira?\nProtokoloak dio, hezkuntza inklusiboa eta kultur-artekoa bultzatzeko, bizikidetza bultzatzeko, eta ikasleek eta familiek jarduera ludikoetan parte hartzeko neurriak aztertuko direla. Gizarteratzeko politikak dira horiek, baina hezkuntza esparrurako, oso pobreak suertatzen dira.\nErakunde publikoen eta gizarte-eragileen ekintza koordinatua sustatu nahi dute. Baina errealitateak kontrakoa erakusten digu; bai protokolo hori, bai Hezkuntza Sailaren aurreko ekimenak ez dira koordinatu, ezta kontsultatu ere, eskola-segregazioaren aurka borrokatzen den hezkuntza eta gizarte komunitatearekin. Halaber, 2016. urteko erakunde eta eragile batzuek, ez denek, osatutako mahaian proposatu ziren neurriak, ez dira bete. Eta, azkenik, Hezkuntza-Komunitateko gehiengoak errefusatu duen Hezkuntza-Lege berri bat dugu etorkizun hurbilean.\nEz da segregazioaz hitz egiten, apartheid hitz madarikatua etorriko zaie burura agian. Hezkuntza Saileko arduradunarentzat eta Gasteizko Alkate jaunarentzat ez da hitz hori existitzen. Hainbat sare egoteak eskola-segregazioan duen eragina ezkutuan uzten da. Ez kuotak legez kanpo kobratzeari, ez epe barruko atzerriko ikasleen matrikulaz, ez ikasleen ezkutuko hautaketaz, ezta ikasleen ekonomiak mugatutako hautatzeko askatasunaz ere ez da hitz egiten.\nLaburbilduz: elkarbizitzarako asmoak bai, baina hezkuntza-ekitateari dagokionez, hitz hutsak eta neurri jakin bat ere ez. Beste behin ere, diagnostiko okerretik abiatzen da, martxoan aurkeztu zuten protokolo baten sinadura eszenifikatuz, funtsezkoena eta sakoneko apustu politikoetan ezer aldatu ez dadin. Edo are okerragoa, lau haizetara iragarriz “Imàn (Magnet) proiektuak,», martxan jartzeko edo egitura-neurriak hartzeko beharrezkoak diren baliabideak eman gabe, eskola segregazioaren kudeaketa irakaskuntzako profesionalen bizkar botatzeko beste behin ere.\nEz dago astirik asmoetarako, neurri zehatzak eta berehalakoak hartzeko garaia da, eta ausardiaz Eskola Publikoa ardatz duen hezkuntza-sistema propioaren aldeko apustua egin behar da.\npreviousLa Plataforma por la Escuela Pública Vasca de Gasteiz sobre el convenio en favor de la convivencia y la equidad educativa.\nnextEskola Publikoa da Euskal Herrian behar dugun eskola


Berdintasun arloak Emakumeak Ahalduntzeko egitaraua aurkeztu du - Azkoitiko Udala\nBerdintasun arloak Emakumeak Ahalduntzeko egitaraua aurkeztu du\nUdaleko Berdintasun arloak Emakumeak Ahalduntzeko ekainera bitartean garatuko den egitaraua aurkeztu du. Guztira zortzi ikastaro antolatu dira. Batzuk aurreko edizioetan eman direnak dira eta nobedadeak ere badira tartean.\n“Ikastaroekin nahi duguna da emakumeon parte-hartzea eta ahalduntzea sustatu, elkarrekin hausnartzeko eta gure bizipenak eta ezagutza partekatzeko baliagarriak diren espazioen bidez. Guztion artean errazagoa da gizarte berdinzalea eta justua eraikitzeko behar ditugun tresnak eskuratzea”, dio Berdintasun zinegotzi Mertxe Zubillagak.\nHastear diren ikastaro hauetan izena emateko epea otsaialren 22an itxiko da. Parte hartzeko interesa duenak izena eman dezake 943 54 20 14 edo 843 08 00 80 telefono zenbakira deituta edo ondorengo bi helbide elektronikoetako bat erabilita: berdintasuna@azkoitia.eus edo azkoitia@azkoitia.eus\nProposamenak ondorengoak dira:\n-Arteterapia. Asteazkenetan emango da 18:00etatik 20:00etara, otsailaren 23tik maiatzaren 11ra bitartean. Saioen helburua da nork bere burua hobeto ezagutzea eta emozioak modu naturalean adieraztea ikastea, sormena erabilita. Irakaslea: Irantzu Iturbe.\n-Batukada feminista. Taldea astelehenetan bilduko da 18:00etatik 20:00etara, otsailaren 21etik ekainaren 13ra. Irakasleak: Ainara Sarasketa eta Arantza Albizu.\n-Haurdunaldirako ikastaroa. Saioak astelehenetan izango dira 17:00etatik 18:30era, martxoaren 7tik ekainaren 27ra. Haurdun dauden emakumeei zuzenduta, yoga eta pilatesen egin ohi diren ariketak egingo dituzte euren zaintzarako. Irakaslea: Edurne Salegi.\n-Berdintasuna eta punto. Hitzordua ostiraletan izango da 15:15etik 16:45era. Ikastaroa martxoaren 4tik ekainaren 10era luzatuko da. Josteko edo trikotatzeko aitzakian, emakumeek euren bizipenak partekatu eta elkarren artean solasteko topagunea da. Irakaslea: Maina Arzalluz.\n-Xilografia. Asteazkenetan eskainiko da 18:00etatik 20:00etara, martxoaren 30etik maiatzaren 4ra. Xilografiaren teknika irakatsiko da eta behar diren tresnak xafletan inpresioa lantzeko. Sormen lana izango da nagusi. Irakaslea: Oihana Ugarte.\n-Autodefentsa feminista. Bi tailer egingo dira: apirilaren 30ean eta maiatzaren 7an. 9:30etik 13:30era izango dira. Defentsarako giltzarri batzuk landuko dira. Emagin Elkarteak emango du.\n-Hitz-ahalduntzen. Asteazkenetan eta ostegunetan izango dira saioak 15:00etatik 17:00etara, martxoaren 16tik ekainaren 16ra. Alfabetatze-lanketaren bidez, emakumeei euren eskubideen eta ahalmenen inguruko kontzientzia hartzen lagunduko zaie, eskubide osoko herritar gisa. Irakaslea: Nerea Del Campo.\n-Noka eizan!. Saioak ostegunetan izango dira 18:00etatik 20:00etara, maiatzaren 5etik ekainaren 9ra. Noka landuko da ikuspegi feminista batetik. Ikastaro hau Euskara sailarekin eta Hike eizan! Egitasmoarekin elkarlanean antolatu da. Irakaslea: Xabier Eizagirre.


milen ahoskatzea: nola ahoskatu mil Espainiera, Portugesa, Katalana, Volapük, Alemana, Esperanto, Norvegiera, Yiddish, Poloniera, Turkiera, Klingon, Galiziera, Daniera, Galesera, Suediera, Frantsesa, Irlandako gaelera, Azerbaijanera, Eskoziako gaelera, Bretainiera, Kurmanjin\nNola ahoskatu mil\nmilen ahoskatzea hemen Espainiera [es]\nmiln ahoskera Ahoskatu duenak: camilorosa (Txile, Gizonezkoa)\nmiln ahoskera Ahoskatu duenak: edgarmr (Mexiko, Gizonezkoa)\nmiln ahoskera Ahoskatu duenak: DonQuijote (Mexiko, Gizonezkoa)\nmiln ahoskera Ahoskatu duenak: Alesar (Mexiko, Gizonezkoa)\nmiln ahoskera Ahoskatu duenak: Steve04 (Kolonbia, Gizonezkoa)\nmiln ahoskera Ahoskatu duenak: guijaran2 (Espainia, Emakumezkoa)\nmiln ahoskera Ahoskatu duenak: arnoldpinto60306 (Estatu Batuak, Gizonezkoa)\nHobetu dezakezu? Zure ahoskatzea desberdina da? Ahoskatu mil Espainieran\nPartekatu mil-ren ahoskera Espainieran:\nmil adibidea esaldi batean\nQuien viaja, mil mentiras encajan ahoskera Ahoskatu duenak: Covarrubias (Espainia, Gizonezkoa)\nDe comer poco, a nadie vi morir; de mucho comer, a cien mil. (Miguel de Cervantes)n ahoskera Ahoskatu duenak: evamu (Espainia, Emakumezkoa)\nmilen ahoskatzea hemen Portugesa [pt]\nmiln ahoskera Ahoskatu duenak: gutemjunior (Brasil, Gizonezkoa)\nmiln ahoskera Ahoskatu duenak: Sirasp (Brasil, Emakumezkoa)\nmiln ahoskera Ahoskatu duenak: Norma3 (Brasil, Emakumezkoa)\nmiln ahoskera Ahoskatu duenak: rodrigocolatto (Brasil, Gizonezkoa)\nmiln ahoskera Ahoskatu duenak: jelowa (Portugal, Gizonezkoa)\nmiln ahoskera Ahoskatu duenak: torcato (Portugal, Gizonezkoa)\nHobetu dezakezu? Zure ahoskatzea desberdina da? Ahoskatu mil Portugesan\nPartekatu mil-ren ahoskera Portugesan:\nMinha casa e meu lar, mil dobras de ouro vale, e estimou-se mal porque mais vale.n ahoskera Ahoskatu duenak: mariobrazil (Brasil, Gizonezkoa)\nZenbakiak eta koloreak portugesez\nmilen ahoskatzea hemen Katalana [ca]\nmiln ahoskera Ahoskatu duenak: vturiserra (Espainia, Gizonezkoa)\nHobetu dezakezu? Zure ahoskatzea desberdina da? Ahoskatu mil Katalanan\nPartekatu mil-ren ahoskera Katalanan:\nmilen ahoskatzea hemen Volapük [vo]\nmiln ahoskera Ahoskatu duenak: slin (Alemania, Gizonezkoa)\nHobetu dezakezu? Zure ahoskatzea desberdina da? Ahoskatu mil Volapükn\nPartekatu mil-ren ahoskera Volapükn:\nmilen ahoskatzea hemen Alemana [de]\nmiln ahoskera Ahoskatu duenak: Bartleby (Alemania, Gizonezkoa)\nHobetu dezakezu? Zure ahoskatzea desberdina da? Ahoskatu mil Alemanan\nPartekatu mil-ren ahoskera Alemanan:\nmilen ahoskatzea hemen Esperanto [eo]\nmiln ahoskera Ahoskatu duenak: Vortarulo (Alemania, Gizonezkoa)\nHobetu dezakezu? Zure ahoskatzea desberdina da? Ahoskatu mil Esperanton\nPartekatu mil-ren ahoskera Esperanton:\nmilen ahoskatzea hemen Norvegiera [no]\nmiln ahoskera Ahoskatu duenak: FredrikMH (Norvegia, Gizonezkoa)\nHobetu dezakezu? Zure ahoskatzea desberdina da? Ahoskatu mil Norvegieran\nPartekatu mil-ren ahoskera Norvegieran:\nmilen ahoskatzea hemen Yiddish [yi]\nmiln ahoskera Ahoskatu duenak: yosl (Alemania, Gizonezkoa)\nHobetu dezakezu? Zure ahoskatzea desberdina da? Ahoskatu mil Yiddishn\nPartekatu mil-ren ahoskera Yiddishn:\nmilen ahoskatzea hemen Poloniera [pl]\nmiln ahoskera Ahoskatu duenak: gorniak (Italia, Gizonezkoa)\nHobetu dezakezu? Zure ahoskatzea desberdina da? Ahoskatu mil Polonieran\nPartekatu mil-ren ahoskera Polonieran:\nmilen ahoskatzea hemen Turkiera [tr]\nmiln ahoskera Ahoskatu duenak: confere (Turkia, Gizonezkoa)\nHobetu dezakezu? Zure ahoskatzea desberdina da? Ahoskatu mil Turkieran\nPartekatu mil-ren ahoskera Turkieran:\nmilen ahoskatzea hemen Klingon [tlh]\nmiln ahoskera Ahoskatu duenak: mizinamo (Alemania, Gizonezkoa)\nHobetu dezakezu? Zure ahoskatzea desberdina da? Ahoskatu mil Klingonn\nPartekatu mil-ren ahoskera Klingonn:\nmilen ahoskatzea hemen Galiziera [gl]\nmiln ahoskera Ahoskatu duenak: acampos (Espainia, Gizonezkoa)\nHobetu dezakezu? Zure ahoskatzea desberdina da? Ahoskatu mil Galizieran\nPartekatu mil-ren ahoskera Galizieran:\nmilen ahoskatzea hemen Daniera [da]\nmiln ahoskera Ahoskatu duenak: olfine (Danimarka, Gizonezkoa)\nHobetu dezakezu? Zure ahoskatzea desberdina da? Ahoskatu mil Danieran\nPartekatu mil-ren ahoskera Danieran:\nmilen ahoskatzea hemen Galesera [cy]\nmiln ahoskera Ahoskatu duenak: Focalist (Erresuma Batua, Gizonezkoa)\nHobetu dezakezu? Zure ahoskatzea desberdina da? Ahoskatu mil Galeseran\nPartekatu mil-ren ahoskera Galeseran:\nmilen ahoskatzea hemen Suediera [sv]\nmiln ahoskera Ahoskatu duenak: Algimantas (Suedia, Gizonezkoa)\nHobetu dezakezu? Zure ahoskatzea desberdina da? Ahoskatu mil Suedieran\nPartekatu mil-ren ahoskera Suedieran:\nmilen ahoskatzea hemen Frantsesa [fr]\nmiln ahoskera Ahoskatu duenak: Emelly (Kanada, Emakumezkoa)\nHobetu dezakezu? Zure ahoskatzea desberdina da? Ahoskatu mil Frantsesan\nPartekatu mil-ren ahoskera Frantsesan:\nmilen ahoskatzea hemen Irlandako gaelera [ga]\nmiln ahoskera Ahoskatu duenak: BridEilis (Irlanda, Emakumezkoa)\nHobetu dezakezu? Zure ahoskatzea desberdina da? Ahoskatu mil Irlandako gaeleran\nPartekatu mil-ren ahoskera Irlandako gaeleran:\nmilen ahoskatzea hemen Azerbaijanera [az]\nmiln ahoskera Ahoskatu duenak: sevinc (Azerbaijan, Emakumezkoa)\nHobetu dezakezu? Zure ahoskatzea desberdina da? Ahoskatu mil Azerbaijaneran\nPartekatu mil-ren ahoskera Azerbaijaneran:\nmilen ahoskatzea hemen Eskoziako gaelera [gd]\nmiln ahoskera Ahoskatu duenak: cristean (Erresuma Batua, Gizonezkoa)\nHobetu dezakezu? Zure ahoskatzea desberdina da? Ahoskatu mil Eskoziako gaeleran\nPartekatu mil-ren ahoskera Eskoziako gaeleran:\nmilen ahoskatzea hemen Bretainiera [br]\nmiln ahoskera Ahoskatu duenak: ForaoisTaibreamh (Irlanda, Gizonezkoa)\nHobetu dezakezu? Zure ahoskatzea desberdina da? Ahoskatu mil Bretainieran\nPartekatu mil-ren ahoskera Bretainieran:\nmilen ahoskatzea hemen Kurmanji [kmr]\nmiln ahoskera Ahoskatu duenak: ramazan (Turkia, Gizonezkoa)\nHobetu dezakezu? Zure ahoskatzea desberdina da? Ahoskatu mil Kurmanjin\nPartekatu mil-ren ahoskera Kurmanjin:\nmil oraindik ez dago ahoskatua:\nGrabatu mil mil [ilo] Ba al dakizu mil ahoskatzen?\nGrabatu mil mil [fur] Ba al dakizu mil ahoskatzen?\nAusazko hitza: El Salvador, carro, computadora, desayuno, puta\nEskatu ahoskera berri bat Ahoskatzea hemen: Alemana Azerbaijanera Bretainiera Daniera Eskoziako gaelera Espainiera Esperanto Frantsesa Friulera Galesera Galiziera Ilocanoera Irlandako gaelera Katalana Klingon Kurduera Norvegiera Poloniera Portugesa Suediera Turkiera Volapük Yiddish


Chazemais - Wikipedia, entziklopedia askea.\n46° 28′ 58″ N, 2° 31′ 32″ E / 46.4828°N,2.5256°E / 46.4828; 2.5256Koordenatuak: 46° 28′ 58″ N, 2° 31′ 32″ E / 46.4828°N,2.5256°E / 46.4828; 2.5256\nAudes, La Chapelaude, Courçais, Nassigny, Saint-Désiré, Vallon-en-Sully eta Saint-Vitte\n495 (2017ko urtarrilaren 1a)\n240 (%48.5) 255 (%51.5)\nChazemais Frantziako udalerri bat da Allier departamenduan dagoena, Auvernia-Rhône-Alpeak eskualdean. 2013an 533 biztanle zituen.\n2007an Chazemais udalerrian erroldatutako biztanleak 444 ziren. Familiak 176 ziren, horien artean 58 pertsona bakarrekoak ziren (25 bakarrik bizi ziren gizonak eta 33 bakarrik bizi ziren emakumeak), 61 seme-alabarik gabeko familiak ziren, 49 seme-alabarik gabeko bikoteak ziren eta 8 seme-alabak dituzten guraso-bakarreko familiak ziren.\n2007an 251 etxebizitza zeuden, 185 familiaren etxebizitza nagusia ziren, 30 bigarren erresidentzia ziren eta 36 hutsik zeuden. 244 etxeak ziren eta 7 apartamentuak ziren. 185 etxebizitza nagusietatik 144 bere jabearen bizilekua ziren, 37 alokairuan okupaturik zeuden eta 4 doan lagata zeuden; 1ek gela bat zuen, 15 etxek bi zituzten, 32 etxek hiru zituzten, 61 etxek lau zituzten eta 76 etxek bost zituzten. 125 etxek euren parking plaza propioa zuten azpian. 77 etxetan ibilgailu bat zegoen eta 92 etxetan bat baino gehiago zituzten.\nChazemais udalerriko biztanleria-piramidea 2009an .\n2007an lan egiteko adina zuten pertsonak 261 ziren, horien artean 186 aktiboak ziren eta 75 inaktiboak ziren. 186 pertsona aktiboetatik 169 lanean zeuden (92 gizon eta 77 emakume) eta 17 langabezian zeuden (7 gizon eta 10 emakume). 75 pertsona inaktiboetatik 29 erretiraturik zeuden, 21 ikasten zeuden eta 25 "bestelako inaktibo" gisa sailkaturik zeuden.\n2009an Chazemais udalerrian 190 unitate fiskal zeuden, 439 pertsonek osaturik. Pertsona bakoitzeko diru-sarrera fiskalaren mediana urteko 16.158 euro zen.\n2000. urtean Chazemais udalerrian 36 nekazaritza-ustiategi zeuden, 2.438 hektarea erabiltzen.


Ikertzaileek datozen hamarkadetan ugaltzea eta patataren eskualde-aldaketak aurreikusten dituzte - Potatoes News\nMundu osoko ikertzaileen arteko lankidetzari esker, Alliance of Bioversity International eta Nazioarteko Nekazaritza Tropikalerako Zentroa barne, patata-hazleek erreminta askoz hobea izango dute orain klima aldakor batean euren beharretara hobekien egokitzen diren barietate berriak garatzeko.\n1.3 mila milioi pertsona baino gehiago patatak jan oinarrizko elikagai gisa, gari eta arrozaren atzetik hirugarren elikagai-labore garrantzitsuena da, baina patatak ugaltzeko moduak esan nahi du cultivare berriak 40 eta 50 urte arte behar izan ditzaketela merkaturatzeko. Hawaiin, AEBetako penintsulakoetan eta Londresen kokatutako ikertzaileek ikusi dute funtsezkoa dela hazleek ahalik eta informaziorik onena eskuratzea, hazkuntza-estrategiek klima aldakor batean beharrezkoak diren ezaugarriak ekarriko dituzten erabaki informatuak hartzeko.\nBeren artean Elikadura eta Energia Segurtasuna papera"Patataren senide basatiek bere egokitzapena areagotu dezakete etorkizuneko klima agertokietan nitxo berrietara", ikertzaileek diote gaur egungo landutako patataren klimaren % 12.5a eskualde berrietara aldatuko dela 2070. urterako. "Baina 2050erako zerbait berria izan nahi badugu, erabakia 2030erako hartu behar dugu", esan zuen Michael Kantarrek. bat irakasle laguntzailea Hawaiiko Unibertsitatean eta lanaren egileetako bat.\nKantar-ek azaldu duenez, ezaugarri erabilgarriak identifikatuz, hala nola tokiko moldagarritasuna eta klima-malgutasuna, dozenaka basa-barietatetan (eta nola gurutzatzen diren), ikertzaileek hazleei lagundu diezaieketela cultivare berriak garatzeko denbora eta kostua murrizten. "Tradizionalki, 72 patata-espezie potentzial badituzu eta gero 10 lagin hartu eta zure kultibo gogokoera gurutzatzen badituzu, orduan hainbat eskualdetan ebaluatuko zenuke; hori denbora eta kostu asko da", esan zuen, ezagutzatik hasita. gurutzaketak arrakastaz gurutzatu litezkeen probako landareen kopurua murriztuko litzateke.\nIkertzailea hazkuntza estrategia patata\nNathan Fumia, Honoluluko Hawaiiko Unibertsitateko Landare Tropikalen eta Lurzoruaren Zientzia Saileko ikertzaileak eta papereko beste egile batek esan zuen patata gehienak, basatiak eta etxekoak, nolabait sekuentziatu direla. Beste bat paper, Fumiak ere idatzia, "Interactions between breeding system and ploidy affect niche breadth in Solanum" izenekoa Royal Society Open Science-n argitaratu zen eta patata-espezie eta haien filogenetika sorta zabala aztertu zuen, hau da, eboluzioaren historia eta gizabanakoen arteko erlazioak. edo organismo-taldeak.\n"Filogenetika aztertuta proxy bat bilatzen ari ginen gurutzatu daitekeen ala ez: erlazio estuagoa bada, litekeena da gurutzatzea", esan du Fumiak. Fumiak eta bere egileek aurkitu zuten eremu geografikoa eta nitxoen aniztasuna deskoplakatzeak laboreak klima aldakor batera egokitzeko bereziki interesgarriak izan daitezkeen espezieak identifikatzen lagunduko lukeela.\n"Hori zen literaturan falta zela ikusi genuen eta hori izan zen beste paperean aztertu genuenaren esparrua", esan zuen. Kantarrek dio eskualde berrietan arraza berriak inposatu beharrean, ikertzaileek aztertutako datu genetikoek informazio baliagarria ematen lagun dezaketela tokiko ugalketa errazteko. "Egin nahi duguna da tresna bat ematea beren elikadura sistemak nola funtziona dezan nahi duten kontzepzio propioari buruz", esan du Kantarrek.\nColin Khouryk, bi artikuluen egilekidea eta Alliance of Bioversity International eta International Center for Tropical Agriculture (CIAT) ikertzailea eta San Diegoko Lorategi Botanikoko Zientzia eta Kontserbazio zuzendaria, esan zuen CIATen eginkizuna izan dela. laboreen ahaide basatiak ikertzen denbora luzean eta, bereziki, haien kontserbazio-egoera ulertzea tresna geoespazialen erabileraren bitartez.\nKhouryk azaldu duenez, Kantarrek CIATen lan egin zuen postdoktorego gisa eta erakundearekin batera trebatu zela tresna eta metodo horien erabileran. "Honek bere egungo lanarekin jarraitzen du argitaratu berri diren bi artikuluetan ikusten den moduan eta Kantar laborategiarekin elkarlanean jarraitzen dugu eta pozik egon gara haien ikasleei tutoretzen laguntzen", esan du Khouryk.\n"Bi dokumentu hauek metodo berriak garatzen dituzte edo gero eta datu aproposagoak erabiltzen dituzte basa-ahaideen erabilgarritasunarekin laboreak ugaltzeko", esan zuen haien sistema genetikoei eta ugalketa-estrategiei buruzko informazioa erabiltzen dela gaineratuz; eta bestea, haien nitxo ekologikoak hobeto ulertuz etorkizunean patata-laborearen litekeena den hazkuntza-eremuei erreferentzia eginez.\n"Bi hauek balio gehigarria ematen dute basa-senideek laboreen hobekuntzan lagun dezaketenari dagokionez".\nTags: nekazaritza ikerketapatata hazien sektoreaikerketapatata hazia


Ku-Ku! - Android Apps on Google Play\nSeme-alabak eleaniztasunean hezi nahi dituzuen gurasoontzat zuon udalerri, mankomunitate edota kuadrillako euskara zerbitzuak sortu duen aplikazioa duzue honako hau.\nAplikazioak bi atal nagusi ditu: bata umeena eta bestea gurasoena.\nSeme-Alabak eleaniztasunean hezi nahi dituzuen gurasoontzat zuon udalerri, mankomunitate edota kuadrillako Zerbitzuak Basque sortu duen aplikazioa duzue honako hau.\nCatal bi Aplikazioak nagusi ditu: robe umeena Beştea eta gurasoena.\nSarrerako pantailan 7 aurkituko pertsonaia dituzu, bakoitzak jolas battery eramango zaitu: geometrikoak Form, Hizkien jokoa, Ikusi eta ikasi, Kati katua, Koloreak, Stop jokoa eta Zenbakiak. Umeek gustukoen Duten pertsonaia aukeratu Euskara eta jolasten Duten Bitartean landuko dute. Jolas bakoitzak maila ezberdinak ditu.\nGurasoen atala lau zatitan banatuta dago. Hasieran, umearen hizkuntza trebetasunaren prozesua garapen azaltzen da eta seme-Alabak eleaniztasunean hezteak Sortzen dituen hamaika kezkaren eta galderaren erantzunak jasotzen tell; Bigarren zatia Basque-gaztelania Hiztegi laburra da, eta berezita hainbat ataletan, gainera, hitzak lokuzioen Bidez entzun daitezke. Ondoren, ariketa batzuei esker umeekin berba egiterakoan egiten ditugun akats ohikoenak Zelan zuzendu behar diren ikasteko aukera dago; eta amaiera aldean, Zuen Seme-alabekin jolasak gozatzeko eta Abestiak aurkituko dituzue.\nHASI ETA BASQUE ERABILI EMATEN SEME-ALABEI\nEuskal Herriko mendien aplikazioa\nBilbo / Zorrotza Kantari, Plentzia Kantagune, Gabon Kantak.Letra eta bideo-karaokea\nETB "Go! Azen" the official APP series. More than watch TV\nOndarruko public expressions of speech includes the application\nBadok, Berriaren euskal musikaren ataria\nKultura schedule Kulturklik\nGazteei zuzendutako irratia, 24 euskaraz orduz. Eta Musika entretenimendua.


Irailaren 21ean bukatuko da "Udari klik" lehiaketan argazkiak aurkezteko epea - Aiaraldea.eus\nIrailaren 21ean bukatuko da "Udari klik" lehiaketan argazkiak aurkezteko epea\nIzar Mendiguren Cosgaya 2018-09-14 09:44 Komunikazioa Aiaraldea\nAstebete barru itxiko da lanak aurkezteko epea. Webgunean bertan, sare sozialetan edota WhatsApp bidez (688848152) bidali litezke argazkiak. Irailaren 22tik 30era izango da bozketa fasea.\nFormenteran ateratako argazkia bidali du, esaterako, Nerea Villak. / Aiaraldea.eus | Ikusi handiago | Argazki originala\nEkainean aurkeztu zuen Aiaraldea Hedabideak "Udari klik" argazki lehiaketa. Aurtengo berrikuntza, irabazlea boto bidez erabakitzea izan da. Hain zuzen, webguneko bisitariek aukeratuko dute boza emanez lanik onena. Gainera, urriko lehen hamabostaldiko Aiaraldea Hemen egunkarian 8 argazki baloratuenak plazaratuko dira. Dagoeneko 80 argazkitik gora aurkeztu dira.\n7 egun lanak aurkezteko\nLehiaketa bi fasetan gauzatuko da. Irailaren 21 arte izango du aukera argazkia bidaltzeko Aiaraldeko edozein herritarrek. Horretarako hiru bide proposatu dira: aiaraldea.eus ataritik igortzea lana, sare sozialetan irudiarekin batera @aiaraldea aipatzea (Facebook, Twitter edota Instagramen), edota erredakzioko telefonora bidaltzea (688848152). Parte hartzaileak bere izen-abizenak, argazkiaren izenburua eta emaila zehaztu beharko ditu.\nWebguneko bisitariak epaile\nIrailaren 22tik 30era egongo da "Udari klik" atalean bertan argazkiak bozkatzeko aukera. Hortaz, urriaren 1ean jakingo da irabazlea. "La Casa de las cascadas" egurrezko etxeetan bi lagunentzat gau bateko egonaldia izango da saria.\n[UDARI KLIK] Ikusi udako lehiaketako irudiak hemen, eta bidali zurea!\n"Aratusteak Aiaraldean" argazki lehiaketan parte hartu nahi?


Ikerketa azpitaldeak - Parte Hartuz Ikerketa Taldea - UPV/EHU\nParte-hartze demokrazia eta feminismoak.\nKoordinatzaileak: Mila Amurrio Velez eta Jone Martínez- Palacios\nIkerketa-ildo hau osatzen dugunok demokrazia ikuspegi kritiko feministatik sakontzeko helburuarekin gauzatzen ditugu gure lanak. Horrek esan nahi du parte-hartze demokazia eta demokrazia deliberatiboaren bideak ikertu, hausnartu eta esperimentatu egiten ditugu, honako kategorien inguruko sistemak edo ardatzak kontuan hartuta: genero, arraza, klase sozial, hezkuntza-maila, adina, sexualitatea edo aniztasun funtzionala, besteak beste. Hala, parte-hartze ideia edo praktika unibertsalik ez dagoela onartzen dugu, parte hartzearen edo deliberazioaren definizioaren eraikuntza soziala baizik, unibokoa izatea bilatzen duena. Parte hartzearen normatibotasunaren eraikuntza onartzeaz gain, dominazioa ulertzen saiatzen gara azpitalde honetan. Horrek deliberazioa eta parte hartzea modu murriztailean definitu beharra eta dominazio eta bazterketa egoeran daudenen erresistentziez arduratu beharra dakartza. Hala, ikerketa-ildo honetan gauzatzen diren lan anitzen (mintegiak, hitzaldiak, ikerketa-proiektuak, artikulu argitalpenak eta lan kolektiboak) helburu nagusia parte-hartze demokraziaren praxi feministarekin kolaboratzea da.\nGobernantza kolaboratiboa edo sare gobernantza.\nKoordinatzailea: Imanol Telleria\nParte-hartzeaz gain, ikerketa taldearen ildo-nagusia dena, gure ikerketa eremua hirian kokatzen da, zentzu zabalean ulertuta. Horrek zenbait ildo barnebiltzea ahalbidetzen digu: alde batetik hiriko gizarte mugimenduei lotutako ekintza kolektiboa (auzo mugimendua, okupa mugimendua, sortzen ari diren bestelako mugimenduak...) eta bestetik politika publikoen elaborazioaz arduratzen den gobernantza kolaboratiboa edo sare gobernantza (hiri politikak, berrikuntza planak, eta baita parte-hartze politikak, poitika sozialak...).\nHiriari dagozkien gaiez gain, gobernantza kolaboratiboaren ikaskuntza ere egiten dugu, parte-hartze esperientzien behatokiaren ildoan. Esperientzia horiek parte-hartze prozesuen bultzadari lotutako maila askotako gobernu dinamika izaten dute, sarritan beste azpitaldeen ikerketa eremutik kanpo egoten dena.\nAmerika Latina Parte Hartuz.\nKoordinatzailea: Luismi Uharte\nAmerika Latina Parte Hartuz, Amerika Latinako egoera politiko, ekonomiko, sozial eta kulturalari buruzko ikerketa, ikasketa eta eztabaida talde bat da. Bere helburu nagusia eskualdeko herrialdeetako errealitatea (eztabaida teoriko nagusiak eta praktika emanzipatzaile garrantzitsuenak) Euskal Herrian zabaltzea da. Horretarako Amerika Latinari buruzko analisi politikoak egin (komunikabide, erakunde sozial eta politiko, instituzio akademiko eta abarrentzat), eztabaida teoriko eta hainbat herrialderen egoerari buruzko formakuntza ikastaroak bultzatu (esparru akademikoan baita kanpoan ere) eta errealitate politiko, sozial, ekonomiko eta kulturalari buruzko ikerketa proiektuak garatu nahi ditugu.\nTaldean, Parte Hartuz-eko kideak egoteaz gain, Gizarte Mugimenduak eta GKEetako pertsonak daude.\nNazioa, Estatua, demokrazia\nKoordinatzailea: Ane Larrinaga\nNazioa, estatua eta demokrazia oinarrizko kontzeptuak dira hala Zientzia Politikoan nola Soziologia Politikoan. Hain zuzen ere, hiru ardatz horiek osatzen dituzte PARTE HARTUZ talde egonkortuaren barruan dagoen NED azpitaldeko kideen ikerketa ildoak. Horrela, boterea, estatua eta haren instituzioak, subiranotasuna eta nazionalismoa, eta horiek guztiek demokraziarekin dituzten harremanak gaur egungo globalizazio ekonomiko eta kulturalaren testuinguruan, besteak beste, talde horretan aztertutako gaietako batzuk dira.\nGizarte-ezberditasunak eta politika sozialak\nKoordinatzailea: Noemí Bergantiños\nAzpitalde honen helburua gizarte-ezberdintasunaren eta gaur egungo bazterketa sozialaren formen azterketa da. Bere lan-ildo nagusiak gizarte politiken, zerbitzu sozialen antolaketaren eta gaur egungo ongizate estatuaren modelo eta joeren ikasketan zentratzen dira. Hala, lana errealitate, errekurtso eta kolektibo sozial ezberdinen analisi teoriko eta enpirikora bideratuta dago. Horren aburua errealitate sozialaren erronken diagnostikoa eta identifikazioa egitea da, justizia sozialaren klabeetan.


Zure bezeroen komunikazioak diseinatzeko oinarrizko 5 tresna - Gaztenpresa\n9 abuztua, 2017 10 abuztua, 2017 , Negozio digitalak\nAbuztua. Laster joango zara oporretan eta zure bezeroei jakinarazi behar diezu. Senak esaten dizu zure saltokiko erakusleihoan kartoi mehearen eta errotulagailuaren formula erabiliz edo sare sozialetan lerro soil batzuk idatziz ixte-daten berri ematea jada ez dela nahikoa. Horregatik, itxura oneko askotariko komunikazioak egiteko tresna batzuk erakutsiko dizkizugu. Horiek erabiltzeko ez duzu diseinu grafikoari buruzko ezagutzarik behar. Programa horiek ez zaituzte diseinatzaile bihurtuko eta ez dizute lagunduko logotipo bat egiten zure enpresarentzat, baina konposaketa errazak egin ahal izango dituzu, eta duintasunez zure oporren berri eman edo jaietan zoriondu, ikuspegi formal batetik behinik behin.\nDiseinuko programa bat behar duen edozeinentzat aukera ona da, nahiz eta horren inguruko prestakuntzarik ez izan. Gainera, doakoa da. Berariazko edukietan sartzeko baino ez duzu ordaindu beharko, esaterako: irudi-galerian, hainbat maketatan eta beste funtzionalitate batzuetan (hala nola, zure letra-tipoak erabiltzeko aukeran). Canvari esker, era guztietako konposaketak egin ahal izango dituzu sare sozial nagusietan erabiltzeko: post baterako elementu erraz batetik hasi eta merkataritza-aurkezpen konplexuago bateraino. Kartel bat edo flyer bat egin dezakezu, zuk nahi dituzun neurriekin, eta PDF formatura esportatu inprimatzeko. Gainera, letra-tipoen aukera handia eskaintzen dizu, eta zure argazkiak igotzeko aukera, aurrez egindako maketetan txertatzeko. Jakina, Canva ez da irudi-editorea, eta horregatik, argazkiei oso oinarrizko tratamenduak egiteko aukera baino ez du eskaintzen; kontrastea, distira eta kolorearen tenperatura, besteak beste. Baina online programa oso baliagarria eta intuitiboa da, eta zure jarduerari buruzko irudi dinamiko eta modernoa ematen lagunduko dizu.\nNotegraphyren goiburua, “Writing made beautiful”, irakurrita, tresna horrek nondik nora eramango gaituen jakin dezakegu gutxi gorabehera. Horrekin, testuak apaindu eta irudi formatuan esportatu ahal izango ditugu, sare sozialetan jartzeko. Horren abantailetako bat da PCrako, Androiderako eta iOSerako balio duela, eta hogeita hamar aukera baino gehiago eskaintzen dizkigu testu soil bat apeu deigarri bihurtzeko. Tresna horrekin indar handiko letra kapitular bat aukeratu ahal izango duzu, edozeinen arreta erakartzeko bezain erakargarria, eta zure negozioaren beharretara eta estilora egokituriko baliabide errazekin apaindu.\nInfografia erakargarri eta iradokitzaileak sortzeko tresna onenetako bat da. Canvarekin gertatzen den bezala, Piktocharten txantiloi asko ordaindu egin behar dira, baina doakoek ere joko handia ematen dute eta aukera ugari eskaintzen dizkizute. Free bertsioan, online aplikazio horrek zazpi txantiloi desberdin ditu, eta zure sormena esploratzeko eta zerotik hasteko ateak irekitzen dizkizu. Hortik aurrera, diseinua zure gogora egokitzeko nahi dituzun gauzak sartu baino ez duzu egin behar. Tresnen erlaitzak balio bereizgarria ematen dio aplikazioari, grafikoak, bideoak eta mapak txertatzeko aukera ematen baitu. Benetan gomendagarria.\nTresna hau ez dago diseinuak egiten laguntzeko pentsatua eta ez dizu zure komunikazioak egiteko ideiarik emango, baina zer duzun gogokoen identifikatzen lagunduko dizu, zure branding elementuetan eta zure komunikazioetan sartzeko. What the Font tipografiaren Shazama da. Dauden milaka letra-tipoetako batekin maitemindu bazara, baina ez badakizu zein den, fotografia batekin identifikatzen lagunduko dizu tresna horrek.\nIrudien diseinuaren eta edizioaren neofitoentzat beste tresna harrigarri bat. Fotor online tresna bat da, collageak, zure sare sozialetarako azalak, zoriontzeko txartelak eta askoz ere gehiago editatzeko eta egiteko hainbat atal dituena. Erabilera oso intuitiboa du, eta programa abian jartzean gida erraz bat aurkituko duzu, hainbat aukeraren artean gidatuko zaituena. Fotor-ek testuak eransteko aukera ematen dizu eta sormen-iragazki eta marko asko eta asko eskaintzen dizkizu. Amaitzean, emaitza zure sare sozialetara igotzeko aukera ematen dizu. Diseinu-alorretik kanpoko edozeinentzat egundoko aukera da.\nZiurrenik, tresna horietako batek ere ez zaitu diseinatzaile grafiko ospetsu bihurtuko goizetik gauera; baina, erabili behar izan al dituzu inoiz diseinu errazen bat egiteko? Ezagutzen al duzu itxurako komunikazioak moduz egiteko aukera ematen dizun aplikazio harrigarririk? Parteka ezazu gurekin!\n19 ekaina, 2020 19 ekaina, 2020 , Negozio digitalak\nE-Commerce izenekoek oso zeregin garrantzitsua bete dute osasun-krisiaren aldian. Esan daiteke salbamen-ohol bat izan direla konfinamenduak eta mugikortasun-murrizketek beren...\n1 abuztua, 2017 1 abuztua, 2017 , Negozio digitalak\nStartup bat, produktu edo zerbitzu on bat eta horiek sustatzeko baliabide oso gutxi dituzula? Sormen handiko norbaiten bila zabiltza,...\n22 abuztua, 2018 22 abuztua, 2018 , Blogaren Kategoriak, Negozio digitalak\nBeste iraultza teknologiko betean bizi gara.Enpresa gehienak digitalizazio-prozesuetan murgilduta daude, hala egin ezean beraien lehiakortasuna eta bideragarritasun ekonomikoa kinka...\nHistoriak ahaztutako 5 emakume bikainSuspertu zure negozioa uda osteko 5 «etxeko lan» hauen bidez


2021eko Jai Alai World Tour zirkuitua aurkeztu dute Bilbon | EHK\nJai Alai World Tour zirkuitua aurreko asteburuan hasi zuten Markina-Xemeinen, eta urrian, Gernika-Lumoko Jai Alain jokatuko dute finala. Bakarkako txapelduna, berriz, Berriatuan erabakiko da abenduan.\nGernika-Lumoko eta Hondarribiako Grand Slamak dira aurtengo hitzordu nagusiak, bi txapelketa hauetatik aterako direlarik lau atzelari zein lau aurrelaririk onenak, zeintzuek fase finala jokatuko duten urriaren 23 eta 25ean. Gernika Jai Alai Grand Slama uztailaren 24an eta 31n eta abuztuaren 7an, 14an eta 16an jokatuko dute. Ondoren, irailaren 17tik urriaren 15era lehiatuko da Hondarribiako txapelketa.\nZirkuituaren gainontzeko hitzorduak honakoak dira: hasteko Markinako Masterra (uztailaren 3an, 16an eta 18an), eta jarraian Mutrikuko Masterra uztailaren 22tik 24ra lehiatuko dute, eta Lekeitiokoa, abuztuaren 22an eta 29an eta irailaren 4an. Halaber, iragarri zuten Zumaia, Donostia eta Bartzelonan jokatzeko ere negoziaketetan dabiltzala, eta uztailaren 24an iparraldeko puntisten eta hegoaldekoen arteko desafioa antolatuko dutela Leitzan.\nAipatutako txapelketetan eta torneoetan punta-puntako parte-hartzaileak ariko dira beste urte batez. Aurrelarien artean daude Diego Beaskoetxea eta Xabier Barandika gernikarrak, Alex Hormaetxea bermeotarra, Aritz Erkiaga ispastertarra, Jokin Arbe markina-xemeindarra edota Iñaki Osa Goikoetxea zumaiarra. Atzelarien artean berriz, Unai Lekerika gernikarra, Ibon Aldazabal berriatuarra, Imanol Lopez zumaiarra, Nicolas Etcheto bidartarra, eta Julen del Rio gasteiztarra.\nJai Alai World Tourra 2014. urtean abiatu zen, zesta-punta munduari bultzada emateko asmoz. Orain, sorreratik zortzi denboraldi pasatu ostean, zesta-puntako estamentu guztien -enpresa profesionalak, Euskadiko Federazioa, Munduko Kontseilua, Xistera eta Gernika zein Hondarribiko klubak- uztarketa lortzeko asmoa agertu zuten aurtengo zirkuituaren aurkezpen-ekitaldian. Borondate horren islada aurten ikusiko da, izan ere, Jai Alai World Tourrarekin batera beste txapelketa bat (Inter Jai Torneoa) antolatuko dute pelotari afizionatuekin, zeintzuen artean hobeto aritzen direnek hurrengo denboraldian Jai Alai World Tour zirkuituan lehiatzeko aukera izango duten.\nHalaber, Munduko Pilota Batzarrak eta Gernika Jai Alai eta Jai Alive enpresek osatutako (aldi baterako enpresa-elkarteak hiru urterako akordioa lortu dutela iragarri zuten prentsaurrekoan. Iazko hitzarmen berdina izango da baina hiru urtera luzatua, hartara egonkortasuna bermatuko delarik.


Maxim Dmitriev, lehen fotokazetarietako bat • ZUZEU\nDailymail egunkari britainiarrean irakurri dut Maxim Dmitrieven inguruko erreportaje txiki bat. Errusiarra fotokazetaritza generoaren sortzaileetako bat dela azpimarratzen dute. XIX.mende amaierako argazkiak ikusi daitezke, errusiar iraultzakoak, baita ondoren eman zen gerra zibileko bat edo beste. Lau armada sortu ziren Errusian 1917ko altxamenduaren ondoren: zuria (Tsarraren aldekoak), berdea (baten edo bestearen alde egiten zuten nekazari taldeak), gorria (boltxebikeak) eta beltza (anarkistak). 1917-1923 bitarte iraun zuen guda hark.\nDmitrieven argazki gehienak Volga ibaiaren erriberan egindakoak dira (albistean agertzen direnak bederen), eta aspaldiko Errusia hartako aurpegi ezberdinak islatzen ditu: landa eremuko langileak, armada zuriko ofizialak, azoka bat, Errusiako lehen autoa, nekazari familiak, ortodoxoak…\nArgazkiei begira umea nintzela gustura asko irentsi nuen eleberri batekin oroitu naiz: Migel Strogoff, Tsarraren postaria; zenbait komeria pasa behar izan zituen Errusia amaigabea zeharkatzen sartaldetik sortaldera, Ural mendikatea, bide lapurrak, gatazkak… Dmitriev irudikatu dut 1895.urtean, batek daki ze neurri eta pisuko kamera bizkarrean hartuta, alde batetik bestera nola edo ahala iristen, herritarrei irudiak eskaintzeko. Askorentzat ziurrenik, ikusiko zituzten lehen irudi grafikoak, gainera; eta horrek sekulako balio erantsia ematen die argazkiei.\nErrusia, Fotokazetaritza, kazetaritza, Maxim Dmitriev, XIX-mendeko irudiak


Haizeak txikizioa egin du Urretxu eta Zumarragan ere - Otamotz : Otamotz\nHaizeak oso gogor jo du gaur gauean Urretxu eta Zumarragan ere. Zumarragari dagokionez, Eitzako igoeran mojetako lorategiko adar asko espaloira erori dira. Ikerlora enpresakoak adar horiek jasotzen eta erortzeko arriskua dutenak botatzen ari dira. Eitzatik Antiora doan bidean zuhaitz bat erori da, Intsauti eta Elizalde baserrien artean. Ikerlorakoak bidetik kentzera joan dira. Iñaki Linazasoro kalean, berriz, eroritako zuhaitz batek atari batetik ateratzea eragozten zuen. Dagoeneko kendu dute. Argixao adinekoen egoitzaren parean dagoen parkean, Urtubi parkean eta Bidezar atzealdean ere zuhaitzak erori dira. Horretaz gain, haizeak anbulatorioan PCR probak egiteko jarri zuten karpa txikitu du eta Artiz kaleko aparkalekuko metalezko itxierak bota ditu.\nUrretxuri dagokionez, haizeak hainbat zuhaitz bota ditu lizeo inguruan. Adar batek auto bat jo du. Bestalde, argazkiak ikus daitekeen moduan, haizeak hainbat edukiontzi mugitu ditu.\nAtzo gauean Zumarragako meteorologia-estazioan 73 kilometro orduko haize boladak neurtu zituzten.


Zer da CBD olioa? | 2021erako produktu onena - CBD lineako denda\nZer da CBD olioa? | 2021erako produktu onena\nCBD olioak ez zaitu altua izango\nZein da CBD olioa hartzeko modurik onena?\nZalantzarik gabe, gaur egun CBD olioa da ongizateko produktuen artean gehien aipatzen denetako bat. Legeztatu den leku batean bizi bazara, CBD nonahi dagoela dirudi. Edertasun eta larruazala zaintzeko konpainiek CBD aurpegia eta gorputza eskaintzen dituzte, kafetegiek CBD latak eta bestelakoak eskaintzen dituzte CBD olioa handizkako haurtzaroak, bainuetxeek CBD aurpegiak eskaintzen dituzte. Badirudi mundu guztiak kontsumitzen duela CBD gominoletatik CBD edarietara.\nBaina nahiz eta CBD olioa osasun eta ongizate munduan ia nonahi egon, jende askok uste du CBD pixka bat nahasgarria dela, batez ere nola erabili behar den jakiteko eta erosten ari diren substantzia hori dela ziurtatzeko. zilegi. Baina jar dezagun marka ia propietate magikoak dituen substantzia honi buruz.\nCBD cannabidiolaren izen laburra da, Cannabis Sativa landarean aurkitzen den konposatu kimikoa da. Substantzia hori berez gertatzen da eta, oro har, olio moduan erabiltzen da erlaxazio eta lasaitasun sentsazioa eragiten duten produktu ugari egiteko. Hala ere, bere lehengusua, tetrahidrokannabinola (THC) ez bezala, hau da, marihuanaren osagai aktibo nagusia, CBD ez da psikoaktiboa.\nEz, ez zaitu altxatuko. Cannabis Sativa landareak 113 kannabinoide inguru ditu. Bi garrantzitsuenak CBD eta THC dira. THC marihuanaren substantzia aktiboa da, euforikoa sentiarazten zaituena. Bestalde, CBD da landarearen zati ez-psikoaktiboa, eta horrek esan nahi duena da ez duzula euforia antzeko efekturik izango eta ez duzula inolaz ere aldatuta edo sedaturik sentituko.\nHala ere, salbuespenak egon daitezke. Erabiltzaileen% 5ek gutxi gorabehera bigarren mailako efektuak izan ditzakete eta modu desegokian erreakzionatu dezakete CBDren aurrean. Normalean, azetaminofeno edo ibuprofenoa bezalako substantzien aurrean modu desegokian erreakzionatzen duen pertsona talde bera da. Gomendatzen dena da osagarri berri bat hartzen duzun bakoitzean, CBD olioa barne, segurtasunez egin behar duzula gainbegiratuta.\nOso garrantzitsua da erosten ari zaren produktua hirugarrenen laborategiek kalitatea bermatzeko egiaztatzen dutela ziurtatzea. Jakin behar duzu FDAk ez dituela CBD produktuak arautzen, beraz, litekeena da erosten duzun produktua gutxiago indartsua izatea edo THC edukitzea. Delta 8 THC gora egingo zaitu eta federalki legezkoa da.\nSeguru asko guztiok CBDrekin erlazionatutako "kalamu", "marihuana" eta "cannabis" terminoak entzun ditugu. Argi izan behar duguna da Cannabis Sativa landareak bi espezie nagusi dituela: marihuana eta kalamua. Biek CBDa duten bitartean, kalamuan CBD portzentaje askoz handiagoa da, eta aldi berean THC maila oso baxua du (% 0.3 baino gutxiago). Hala ere, kalamu olioaren berri dugunean, kalamu hazitik ateratako olioa aipatzen da. Kalamu olioak ez du kannabinoiderik. Kalamu olioa, ordea, gantz osasuntsuez betea dago eta larruazala zaintzeko produktuetan maiz erabiltzen da, onura hidratatzaileak dituelako.\nHori da CBD-tik zer lortu nahi duzun eta zertarako hartzen duzunaren araberakoa.\nAdibidez, batzuek ez dute ahoz hartu nahi, beraz, gaurkotasuneko CBDa aukeratuko dute, lozio edo krema moduan. Hori larruazalean aplika daiteke eta muskuluetan, artikulazioetan eta lotailuetan erliebea lortu.\nCBD olioa ere bape dezakezu, efektu azkarrena sortzen duena baina iraupen gutxikoa ere bai. Vaping bidezko efektua 10 minututan emango da, baina bi ordu inguru igaroko da.\nCBD olioa ahoz hartzearekin ados bazaude, aukera duzu tinturak eta jangarriak. Lanerako denbora pixka bat gehiago behar izaten dute (ordu erdi baino gehiago) baina efektuek lauzpabost ordu irauten dute. Tintura likidoa da eta mihiaren azpian jartzen duzu. Zaporea gustatzen ez bazaizu, ordea, gomazkoa, kapsula bat edo labean egindako produktu batzuk bezalako jangarriak aukeratu ditzakezu, esaterako, gailetak edo brownienak. Edozein modutan, CBDren abantaila zoragarriak jasoko dituzu.\naurrekoAurreko post:CBD eta diabetesa - Odol azukrea orekatzeko CBD olioa erabiliz 2021 produkturik onenahurrengoHurrengo mezua:CBD eta Osasuna


Barne-ekintzailetza tailerra: “El valor desde dentro / barneko balioa” - SPRI\nBarne-ekintzailetza tailerra: “El valor desde dentro / barneko balioa”\n“EL VALOR DESDE DENTRO / BARNEKO BALIOA” ekimenaren helburua da enpresetan sormena eta berrikuntza modu errazagoan lantzeko tresnak ezartzea.\nGainera, profesional edota pertsonen iniziatiba agerian utzi eta aintzatetsi nahi du; izan ere, nahiz eta langileak izan, beren erakundeei balio handiagoa ematen jarraitzeko beharrezko motibazioa eta jarrera dute.\nBARNE-EKINTZAILETZA ekintzailetzaren ekosisteman erabat baztertuta egon ohi da eta kultura ekintzailearen esparrutik landu beharreko beste ildo bat da. Alde batetik, gure inguruko enpresetan aktiboki dabiltzan profesional-taldeengana hurbiltzea ahalbidetzen digu, eta, beste alde batetik, beti hain beharrezkoa izan den lankidetza publiko-pribatua nabarmentzeko aukera ematen digu, gaur egun gure herrialdeko ETEei sortzen zaizkien erronkei begira are garrantzitsuagoa dena,\nTailerraren ideia planteamendu bikoitz horri heltzeko beharraren ondorioz sortu zen, motibazioak enpresen barruan bilatuz lan egin ahal duten eta, batez ere, lan egin nahi duten profesionalei berrikuntza eta sormen tresnak emateko.\nInplikatutako ETEen arabera, proiektuak lehiakortasunean hobetzen laguntzen die, ideiak sortzeko helburuarekin sormena eta berrikuntza lantzeko tresna berriak eskaintzen baitizkie, eta, horrela, lan-ildo eta produktu edota zerbitzu berriak berme handiagoarekin abian jartzea errazago izango zaie.\nMota horretako jardueren bidez enpresa-sarera hurbiltzen gara, eta balioa ematen diegu beren lanpostuetatik enpresei plus bat eman nahi dieten pertsona ekintzaileen iniziatibari eta gogoari. Horrez gain, negozio berriak eta enpresa-ekimen berriak barrutik martxan jartzen laguntzen dugu.\nTailer hau dinamizatzeko Izinker enpresaren laguntza izan dugu.\n* Punta-puntako enpresetan jardunean dabiltzan 20 profesionalen taldea hainbat metodologia kontuan hartuz prestatzea, besteak beste, DESIGN THINKING. Modu teoriko-praktikoan egin da, bereganatutako ezagutzak eguneroko lanean aplikatzeko aukera izan dezaten.\n* Enpresetan sormena eta berrikuntza lantzeko tresnak ezartzearen alde egitea, erronkak eta lankidetza proposatuz.\n* Profesionalen edota pertsonen iniziatiba agerian uztea eta aintzatestea; izan ere, nahiz eta langileak izan, beren enpresei balio handiagoa ematen jarraitzeko motibazioa dute, eta hori laudagarria da.\nParte hartu duten profesionalen ebaluazioa oso ona izan da, eta horrek ildo horretan lan egiten jarraitzeko gogoa ematen digu; batik bat, mota horretako jarduera gehiago egitea eskatu digutela kontuan hartuta.


urruti: Rajoyren plana\nKataluniarako plana daukala esan du asteon Mariano Rajoy Espainiako presidenteak. Ohi bezala, Moncloako bizilagunak ez du gehiagorik esan, baina biharamunean eskuin muturreko egunkari batek jaso du ustezko plan horrek dakarrena. Konstituziora eta Espainiako legeetara mugatu ordez —baina horiek baztertu barik— eremu politikora jauzi egitea ebatzi ei du PPko buruak. Horretarako, bere gobernu osoa jarriko du lanean, gai ekonomikoetan dihardutenak batez ere, independentziaren ondorio txarrak nabarmentzeko: gainbehera ekonomikoa, pentsiorik ez, eta imajina ditzakezuen beste hainbat hondamendi.\nBartzelonara joan da Rajoy bera, hainbat ministrorekin batera, Kataluniako PPren biltzarrera. Eta independentziaren aurkako dozena bat argudio azaldu ditu. Aspaldi egin behar zuena egin duela, alegia. Baina, horrekin batera, betiko ezetza: «Erreferenduma ez da egingo eta Espainia ez da zatituko». Lehenago ere esan du egunotan, presidente den artean ez dela independentziarik izango. Eta hori erraz uler daiteke, Kataluniak sezesioa gauzatzean presidentzia utzi beharko du.\nÑabardura erretorikoak eta bular-kolpeak bazter utzita, zer egin ez dakien gobernu baten etsipenaren bidea da. Geldirik badago, aurrera doa independentismoa, eta mugitzen bada, hitz egiten badu, berdin ugaritzen dira independentistak. Kataluniari buruz izan duen jarrerak ekarri du hori. Espainian gehiengo absolutua inoiz baino bizkorrago hondatu duen Gobernua sinesgarritasunik gabe geratu da, baita Gaztelako leku eskuindarretan ere.\nHortxe arazo nagusia. Duela urte bi ekin balio erretorikari, argudio unionistak baliatzeari, sedukzioari, katalanak limurtzeari, Espainian nazio bezala izan dezakeen lekua aitortzeari, askoz zailago iritsiko zen Katalunia gaurko lekura. Agian iritsi ere ez zen iritsiko. Baina datorren astean, katalan bezain espainiar sentituta ere independentista egin diren Súmate elkarteko aurkezpenean UPyD eta PPko hautagai ohi bi izango dira. Horixe Espainiaren lorpena.\nUrte bian agindutako ia guztia apurtu duenak sinesgarritasuna falta du. Zer mezu ekonomiko eman dezake, pentsioez zein mehatxu egingo du lan-erreforma egin duenak, pentsiodunak ere beldurtuta dituen gobernuak? Mezu argia: konponbidea, gobernu honetatik eta are, Estatu honetatik libratzea da. Espainiarrek eurek, Estatu berria behar dutela geroz eta argiago dutelarik, zein argudio erabil dezakete katalanak egungo Estatuan gera daitezen? Ezer ederrik badakar Kataluniako prozesuari jarraitzeak, eraikiko duten estatu berriari buruzko hausnarketak, proposamenak dira. Ametsak nahi baduzue: zein hizkuntza erabiliko den, nor den herritar, nola antolatuko den lurraldea... ekintza kolektibo historiko eta itzel baten partaide sentitzearen ilusioa da hori. Horren aurrean, ezetza, ukoa eta mehatxua dira Espainiaren eskaintzak.\nHor ere badago, Espainiaren eta Erresuma Batuaren —edo Frantziaren, guri hurbil dagokigunez— arteko aldea: lehenak independentziaren ondorio kaltegarriez mehatxu egin behar du, elkarrekin egotearen propaganda positiboa berak ere sinetsi ezinik. Londresek eta Parisek, bere miseria guztiekin, nor badiren estatu garrantzitsuetako zati izatea eskaintzen dute. Eta horrek badu pisua, Edinburgon zein Baionan.\nAzken detaile bat, egunotan bisitatu gaituzten Europar Batzordeko adituek berretsi digutena: guztiz zentzugabea litzateke egungo Europako Batasuneko mapan bi zulo egitea, Eskoziako arrantza edo Mediterraneo mendebaldeko portu garrantzitsuena galtzea. Europako estatuen jarrera, ahalik bizkorren eta pragmatikoen konpontzea litzateke. Salbuespen bakarrarekin, noski. Baina beste egun batean komentatuko dugu zelan dabilen arduratzen Berlin, salbuespen hispanikoaren purrustadekin.\nPosted by Urtzi UV at 21:26\nLabels: Europar Batasuna, katalunia, Rajoy\nHorrela ez goaz inora\nAbian da trena


Euskarak Euskal Herria. Euskal Herriak Independentzia! - Euskarak independentzia\nEuskal Herria eta euskara, herri eta hizkuntza zapalduak. Bere buruaren jabe izan nahi, geure buruaren jabe izan nahi, baina etengabe zapalduak. Euskal Herriak eta euskarak salbuespen-egoera bizi dute. Belaunaldiz belaunaldi euskaldunon hizkuntza-eskubideak sistematikoki urratuak izan dira; bizitza sozialaren eremu guztietan ez dira euskaldunon hizkuntza-eskubideak bermatu; euskarari garapen osoa izateko aukera ukatu zaio; euskararen lurraldea zatikatua izan da. Oraindik euskarak ez du etorkizuna ziurtatua, are gehiago, euskaldunak ez gara aske geure hizkuntzaren etorkizuna ziurtatzeko beharrezkoak diren neurriak hartu eta abian jartzeko.\nEgoera hau ez da kasualitatea inondik inora ere, ez eta euskaldunok aukeratutakoa ere. Jazarpen eta ezintasun honek guztiak erantzule argiak ditu: Espainiar eta Frantziar estatuak. Euskal Herria zatikatu eta asimilatu nahi dute, eta honetarako ezinbestekoa dute herri honen izaeraren muina osatzen duen euskararen desagerpena. Euskararen aurkako neurri oro herri honen aurkako eraso zuzena baita, herri hau deuseztatzeko ahalegina baita.\nHorregatik diogu euskarak ez duela etorkizunik muga hauen baitan; euskarak ez duela etorkizunik bere lurraldea onartu ez eta zatitzen dutenen baitan; euskarak ez duela etorkizunik beste hizkuntza batzuen menpeko den bitartean.\nEta horregatik nahikoa dela diogu. Euskara eta Euskal Herria gutxiesten eta zapaltzen dutenen aurrean planto egiteko sasoia dugu. Zapalkuntza honi harresia jartzeko garaia da, salbuespen-egoera hau eten beharra daukagu. Bada garaia euskaldunok euskararen etorkizuna geure eskuetan hartzeko, bada garaia Euskal Herriaren etorkizuna geure egiteko. Inposizioen gainetik, geure buruaren jabe. Inposizioen gainetik Euskal Herriak eta euskarak ezinbestekoa dute aldaketa politikoa. Euskararen lurraldea eta euskaldunon erabakia aintzat izango duen aldaketa politikoa.\nAldaketa politiko horrek Euskal Herriaren izaerari erantzun behar dio. Adierazpen honekin bat egiten dugunok argi dugu: Euskal Herri euskalduna nahi dugu. Izan ere, euskaldunak gara, euskara da Euskal Herriko berezko hizkuntza eta Euskal Herrian euskaraz bizitzeko hautua egina daukagu.\nEuskal Herria euskalduna dugulako helburu hain zuzen ere, derrigorrezkoa dugu Independentzia. Independentzia da Euskal Herri euskalduna bermatzeko ezinbesteko baldintza, baina ez nahikoa hala ere. Euskal Herria euskalduntzeko herri-gogoa ere beharrezkoa baita. Ziur gaude, herri honen gehiengoak baduela gogoa, baduela borondatea, herri honen euskalduntzean bere hondar-alea jartzeko. Euskal Herria estatu izateak gainera, euskaldunon esku jarriko ditu berreuskalduntze prozesua bururaino eramateko bitartekoak; euskara menpeko hizkuntza izatetik Euskal Herriko hizkuntza nazionala eta lehentasunezkoa izatera bideratutako duen hizkuntza politika garatu ahal izateko.\nDeia luzatzen diogu bada euskaldun orori, euskaltzale orori, inposizioen aurrean harresia eraiki eta Euskal Herria euskalduna eta askearen aldeko borrokan bat egiteko.\nAlvarez Enparantza, Jose Luis "Txillardegi"\nIñigo, Joxe Jabier\nOtaño, Jose Leon\neuskal euskara herria independentzia\nAritz Larreta Bereziartua 2008-03-06 22:16 #1\n
Zer egin behar da dokumentuari nire atxikimendua adierazteko?
\n
Erantzunen bat jasoko dudan esperantzaz,
\niF Matxikote 2008-03-07 09:22 #2\nAritz-en galdera bera!\nGora Euskal Herria batua, euskalduna eta burujabea!\nJon 2008-03-07 12:19 #3\nNik ere gustura emango nuke atxikimendua.IGANDEAN ABSTENTZIOA!\neuskarakindependentzia 2008-03-07 17:22 #4\nAtxikimendua adierazi nahi duenak euskarakindependentzia@euskalerria.org helbidera idatzi email bat eta bertan jasoko ditugu atxikimenduak.
Hala ere, ekimen honek aurrera begira jarraituko duen norabideaz jakinaraziko dizuegu hainbat berri.
Besterik gabe, euskal herri euskaldunaren bidean, INDEPENDENTZIA!!
\nIsaias 2008-03-10 10:59 #5\n
> Independentzia zapaltzaile espainiarrak eta frantsesak gainetik kentzeko.
> Independentzia, heriotza zigorra aplikatzen eta justifikatzen dutenengandik.
> Independentzia, hildako bat gehiago izan arren, gaur pozik daudenengandik.
> Independentzia, inposaketari inposaketaz aurre egin nahi dutenengandik, torturari torturarekin, ukazioari beldurra zabalduz...
> Horiez guztiez ere, independentzia.
\n


Euskeraz jolasteko aplikazio onenak – KZblog\nEuskeraz jolasteko aplikazio onenak\nHaurrak hezi eta ikasteko metodologiak asko aldatu dira azken urteotan. Hau honela, teknologia berriak, irakaskuntzako erraminta garrantzitsuan bihurtu dira.\nIkasleek mugikor eta tableten inguruan izan dezaketen interesa baliatuz, aplikazio asko eta asko sortu dituzte, eta nola ez, euskarazko aplikazioak ere aurki ditzakegu.\nBost aplikazio onenak\nEntretenitzeaz gain, kontzeptu berriak ikas ditzakete, eta baita bakoitzaren trebetasunak landu. Ondorioz, gaur KZguneatik, haurrek euskaraz ere jolasteko aukera izan dezaten, euskaraz jolasteko aplikazio onenak gomendatu nahi dizkizuegu.\nEuskaraz garatutako galdera erantzuneko joku berri honekin, egunean behin bakarrik jokatu ahalko duzu. Horretarako, eta ahalik eta azkarren, 10 galdera erantzun beharko dituzu. Galderak, ohitura, urteurren, edo Euskal Herriko pertsona garrantzitsuei buruz izango dira. Jokuak sailkapen orokor bat dauka, eta sailkapenak asterokoak dira.\nEuskarazko esaerak ikasi eta praktikatu nahi duten ikasleei zuzendutako aplikazioa da. Esamoldeko hitz desordenatuak ordena zuzenean jarri beharko dituzu, eta erabili duzun denbora eta akats kopurua kontuan hartuta, jokuak nota jarriko dizu. Bukatzeko, gainontzeko erabiltzaileen emaitzekin zure balorazioa konparatu ahalko duzu.\nGeografiarekin erlazionatutako joku ezberdinak eskaintzen ditu Geos-ek. Mundu mailako edo Euskal Herriko terminoekin jolastu nahi duzun aukeratu beharko duzu, eta jarraian, joku eta gai ezberdinak aukeratu ahalko dituzu. Motibazioa lantzeko, puntuazioa gordetzeko aukera izango duzu.\nJoku klasikoaren bertsio berria. Pertsonaia, leku… eta bestelako gaiak asmatzeko galderak erantzun beharko dituzu. Aukeratutako gaia kontuan hartuta, galderak aldatzen joango dira. Joku ezberdinak aukeratu ahalko dituzu, eta zailtasuna eta bakarrik edo beste erabiltzaileekin jokatu nahi duzun aukeratu ahalko duzu.\nAnatomia ikasteko joku didaktikoak eskaintzen dizu Giza gorputzak. Giza gorputzeko atalak, hezurrak eta muskuluak era dibertigarri batean ikasteko aukera izango duzu. Hezurrak, muskuluak, organoak, aparatuak… ikasteko, ezberdintzeko eta identifikatzeko sei joku ezberdin eskaintzen ditu. Erantzundako azkartasunaren arabera, puntuazioa jasoko duzu.\n“Smartphoneak eta Tabletak. Zure Android gailua erabiltzen ikasi” ikastaroan izena eman eta zure aparailua erabiltzen ikasi\nNork KZgunea| 2019-11-08T00:10:51+02:00\t2019/11/12|Informatika eta Teknologi berriak, Orokorra|Iruzkinik gabe


Mendiola: “Nafarroako herri mugimendua eta erakundeak aitzindariak dira memoria historikoan” - Nafarroa - euskalerriairratia.eus\nMendiola: “Nafarroako herri mugimendua eta erakundeak aitzindariak dira memoria historikoan”\nJuan Kruz Lakasta 2021-09-28 11:05\nNafarroako Memoria Historikoaren Dokumentu Funtsak 1936 eta 1948 bitartean Nafarroako errepresioan jasotako 3.507 hildako erregistratu ditu.\nLana Nafarroako Parlamentuan eta Bilbon, molde honetako funtsei buruzko jardunaldi batzuetan aurkeztu berri dute. Nafarroako Unibertsitate Publikoko irakasle eta ikerlari Fernando Mendiolak gidatu du lana. Gaur goizean Metropoli Forala saioan elkarrizketatu dugu.\nErrepresio frankistak Nafarroan eragindako hildakoen erregistro definitiboa al da aurkeztu duzuena?\nGuk ikasleei beti esaten diegu historian ez dagoela egi definitiborik. Hori aintzat hartuta, hurbil egon gaitezke. Nafarroa herrialde aitzindaria izan zen errepresio frankistak eragindako hilketa kopurua aztertzen, Jose Maria Jimeno Jurioren eta Altafaya elkartearen eskutik. Baina geroztik kasu gehiago azaldu dira tantaka-tantaka, ekarpen eta argitalpen berriak izan dira. Funts dokumentalean hainbat urte daramatzagu horiek guztiak biltzen eta sarean jartzen. Hori guztia bildu dugu, dokumentu batean sartu dugu, eta sarean konpartitu dugu, denon eskura.\nNafarroako herri mugimendua aitzindaria izan zen memoria historikoa lantzen. Esan daiteke orain administrazio publikoetan eta mundu akademikoan Nafarroako Gobernua eta Nafarroako Unibertsitate Publikoa ere aitzindariak izaten ari direla lan horretan?\nBaietz uste dut. Besteak beste, memoria politikak oso urriak direlako Estatuan. Hemen azken urteotan, aldaketaren gobernua osatu zenetik, eta Memoriaren Institutua sortu zutenetik, neurri nahiko interesgarriak hartu dira eta erreferente bilakatu dira Estatuan. Errepresioaren datu funtsen inguruan gauza bera gertatu da. Irailaren 22an topaketa batzuk egin ziren Bilbon, Estatu osoko datu baseen proiektuak aztertzeko. Eta hor agerian geratu zen azken batean guk daukagun datu basea, bai errepresio mota ezberdinen inguruan baita erabiltzaileek informazioa eskuratzeko dituzten bideei dagokienean ere, nolabait esateko Estatu mailako goiko postuetan gaudela.\nFunts digitalean sartzen garenean, nola topatuko ditugu datuak? Nola antolatu dituzue?\nGuk batez ere hiru kategoria nagusirekin egiten dugu lan. Alde batetik daude zuzenean erailak izan ziren pertsonak. Horietatik 2.934 dauzkagu datu basean. Gero baditugu gatibualdian hildakoak, espetxean gaixorik hil zirenak, espetxeko baldintzen ondorioz. Hori ere erailketa mota bat da, jakina. Eta horiek 448 dira. Eta gero beste talde zabal bat dugu, Nafarroan bereziki aipatu behar dena, beste testuinguru batean errepresioaren ondorioz hildakoak. Horiek 125 dira. Horien artean daude, adibidez, hainbat suizidio espetxetik kanpo gauzatutakoak baina errepresioarekin lotutakoak, edo errepresioarengatik ihes egin, alde errepublikarrera joan eta gerran hildakoak. Aipatu ditudan multzo nagusi horien barruan, azpimultzoak aurki ditzakegu. Sexua, militantzia, geografia... Nafarroan beti esan izan dugu 3.000 errepresaliatu baino gehiago hil zituztela. Gero horiek aletu behar dira, sailkatu behar dira, aintzat hartu behar da haietako ehundaka batzuk ez zirela nafarrak baizik eta hemen eraildakoak, batez ere Ezkabako espetxearen eta langile batailoien inguruan.


Uste zoro baten intuizioa « ALUA MUNDUA!\nHemen azpiko iruzkinetan behar dut zuk esatea, halaxe, borteprontoan eta ezarritako beste inolako aurretiko ierarkiarik gabe, zein katastrofe natural eta bestelako dituzun gogoan. Hiru, lau edo bost aski izango dira.\nJakinekoa da, katastrofe izateko, handia behar duela izan gertaerak. Ez nabil zeure etxeko sukaldean edo bikotean izan diren katastrofe txiki bezain ezinbesteko horiez, baizik eta albistegietan agertu izan diren beste guztiez. Konparazio batera, Biblian agertzen diren horietakoak, edota Ertaroko eta Errenazimenduko pinturetan hainbestetan agertu zaizkigunen antzekoak: Erroma sutan, Lisboako lurrikara…\nAlabaina, behar da zeu jaioz geroztik gertatu eta entzun dituzun katastrofeen izendatzea. Ez du balio zeu jaio baino lehen gertatutako guztiak. Berdin da zein izan den garrantzi handiagokoa. Kontua da zein daukazun gogoan txertatuta, zein oroitzen duzun, hondamendiaren benetako garrantzia kontutan izan gabe.\nHorixe bakarrik behar dut, hemengo iruzkinetan zerrendatxo bat bota dezazula, gogoan dituzun eta burura lehenbizi datozkizun hiru, lau edo bost katastrofe handienen izenarekin.\nzabaldubildudel.icio.us\tIstorio hau 2011 Martxoa 20 egunean 2:57 pm-etan argitaratua eta Sasikopotzu ataletan sailkatua izan zen. Istorio honi gehituriko iruzkinen jarraipena RSS 2.0 jarioaren bitartez egin. Nahi baduzu, iruzkin bat idatzi dezakezu edo zure webgunetik trackback egin istorio honi.\n7 Responses to “Uste zoro baten intuizioa”\nJozulin(e)k dio:\t6:34 pm(e)tik Martxoa 20, 2011\tBa, horrela boteprontoan, nire herrian izan ziren leherketa bi Explosivos Rio Tinto enpresan, ez nolanahikoak, lenenengoan 23 hildako egon ziren.\nGero, 1983ko uholdeak, Urtuellako eskolako leherketa, Oiz mendiko hegazkina… Eta horrela, mundu zabalean, ba Harrisbourg gooratzen dut Txernobilgoa baino gehiago, zer diren gauzak.\nEta egongo dira gehiago, kalamitateak ez baitira falta.\nJuanPe(e)k dio:\t6:40 pm(e)tik Martxoa 21, 2011\tZure post hau irakurtzerakoan burura etorri zaizkidanak Tenerifeko Los Rodeos-ekoa, Oiz mendiko hegazkinaren istripua eta Galdakaon, autopistan, gertatutakoa, lainoa eta kearen nahasketak nola itsutu zituen gidariak eta nola batzuk kixkalita edota itota hil ziren, kotxetik irten ezinik.\nUfa! Bakarrik ggogoratuz, larri jartzen ari naiz, txo!…\nMikel(e)k dio:\t7:31 pm(e)tik Martxoa 25, 2011\tKaixo Konatxe,\nEa lehenik eta behin 1986an jaio nintzen Txernobileko katastrofearen urte berdinean alegia, baina hori inolaz ere gogoratzen ez dudanez ez dut aipatuko. Egia esan behar badut hamar urtetik hona jazotako gertakariez soilik gogoratzen naizela uste dut.\nIranen Bam herria suntsitu zuen lurrikara,\neta Indonesian duela urte gutxi izandako tsunami beldurgarria.\nLehenengo biez ederki oroitzen naiz, beharbada, izena ikasteko erraza zutelako eta Bameko kasuan, zehazki, oso hunkigarria egin zitzaidalako lokatzez ehunka urteetan zehar egindako herri eder hura ezerezera hain azkar nola bihurtu zen ikustea.\nBaliagarria izan natzaizulakoan.\nMikel E.(e)k dio:\t10:41 pm(e)tik Martxoa 28, 2011\tNik Bilboko uholdeak ditut oso gogoan, Bhopalgo Union Carbideren isuria eta Indonesiako tsunamia.\nBixerdo(e)k dio:\t6:39 am(e)tik Martxoa 29, 2011\tJozulinek eta JuanPek idatzi dutena irakurri baino lehenago, burura etorri zaidan lehen katastrofea Oiz mendian gertatu zen hegazkin istripua izan da. Oraindik oso txikiak giñen (arreba eta biok) eta aitak erositako (eta gordetako, baina hala ere aurkitu egin genun) Interviún agertzen ziren argazkien bortizkeriak luzarorako markatu gintuen.\nGogora datorkidana baita, Nevado del Ruiz sumendiak eztanda egin eta Armero herrixka guztiz deuseztu egin zuenekoa. Oraindik gogoan Omaira neskato haren azken orduak eta zelan barreiatu zuten bere irudia munduan zehar.\nUste zoroa « ALUA MUNDUA!(e)k dio:\t8:53 am(e)tik Martxoa 29, 2011\t[...] asko aurreko sarreraren iruzkinetan esan dituzuenengatik. Txikia da nik hemen idatziko dudanaren ekarria eta handia zuek [...]\n» Uste zoroa Alua Mundua!(e)k dio:\t8:21 am(e)tik Martxoa 31, 2011\t[...] asko aurreko sarreraren iruzkinetan esan dituzuenengatik. Txikia da nik hemen idatziko dudanaren ekarria eta handia zuek [...]


Ez Donk Amaituren barruan ‘The Allins’ dokumentala eta ‘Ronkanrola drogie donk’ mahai-ingurua izango dira aste honetan | Mondraberri Arrasateko Ataria\nHasiera Kultura Ez Donk Amaituren barruan ‘The Allins’ dokumentala eta ‘Ronkanrola drogie donk’ mahai-ingurua...\nEz Donk Amaituren barruan ‘The Allins’ dokumentala eta ‘Ronkanrola drogie donk’ mahai-ingurua izango dira aste honetan\nEz Donk Amaitu ekimenaren barruan, bihar, asteartea, Amaia Udal Antzokian arratsaldeko 19:30ean ‘The Allins’ dokumentala eskainiko da. Dokumental hau Sami Asifek zuzendu du, eta 2019an estreinatu zen, Kevin Michael GG Allinen heriotzaren 26. urteurrenean. Arleta ama eta Merle anaia ditu protagonista nagusi, eta musikariaren bizitza kontatzen dute. “Nolabait hainbat punkiren amen omenezkoa da.”\nDokumentalen ziklo honen barruan, azaroaren 30ean, ‘Queercore’ dokumentala proiektatuko da. Zikloaren eta Ez Donk Amaitu ekimenaren azken ekitandia izango da. Erakusketa azaroan 27an, laruntaba, itxiko da.\nBestalde, hilaren 24an, asteazkena, mahai ingurua ere izango da: ‘Rokanrola drogie donk’. Arratsaldeko 19:00etan izango da Kulturaten, eta “Lazkao Txiki bertsolariaren ateraldi batetik abiatuta (“Ingelesa, rokanrola eta hori danoi drogie donk”) 80ko pasarteak azalduko dira”. Gregorio Galvez Radio Popularreko irrati esatari jubilatua, Aurora Beltran Taures Zurdoseko front-womana, eta Gotzon Hermosilla idazle eta kazetari barakaldoarra (punka eta hardcore sakon ikertu dituena) arituko dira.\nez donk amaitu


Mugi Tolosaren seigarren ikasturtea ikergai ere izango da - Tolosa - Tolosaldeko ataria\nMugi Tolosaren seigarren ikasturtea ikergai ere izango da\nItzea Urkizu Arsuaga 2019-10-03 08:59\nAsteazken honetan ekin diote ikasturteari, eta berrikuntzaz betea dator gainera; ibilbidea amaitzerakoan, zumba saioa izan zuten parte hartzaileek.\nZahartzaro aktiboa sustatzeko egitasmo bezala hasitakoa haziz doaz ikasturtez ikasturte, eta Mugi Tolosak indartsu ekin diote 2019-2020 ikasturteari ere. Izan ere, adineko pertsonen astez asteko jarduera fisikorako hitzordua izatearekin batera, egitasmoa ikergai ere izango da, estreinakoz: Inmakulada lanbide ikastolak hainbat zikloren arteko proiektua martxan jarriko du, Mugi Tolosa oinarri hartuta.\nHala azaldu zuen, asteazken goizean, Olatz Lopez de Sabando Inmakulada lanbide ikastolako ordezkariak: “Gure ekarpena egin nahi genuen, eta farmazia, erizain laguntzaile eta osasun dokumentazio zikloetako ikasleek ikerketatxo bat garatuko dute, Donostiako Zurriola ikastolako gorputza heziketa zikloko ikasleekin batera”. Finean, adineko pertsonei jarduera fisikoa egiteak zein onura dakarzkien neurtuko dute, hainbat parametrotan: aurretik analisiak egin eta tentsioa neurtuko diete, jarduera fisikorako plangintza bat diseinatuko diete, eta plangintza osatu eta gero berriro egingo dizkiete analisiak.\nHorrela, Asier Bakaikoa Tolosako Udaleko kirol teknikariak bereziki azpimarratu nahi izan du Tolosako ikastetxeek Mugi Tolosan duten parte hartzea: “Sekulako ekarpena egiten dute eta, belaunaldi arteko harremanak lantzearekin batera, bestelako proiektuak abiarazteko aukera ere eskaintzen du honek guztiak; Inmakulada ikastetxearena, kasu”. Bide horretan, aipatzekoa da Tolosaldea Lanbide Heziketa Institutuak ere aurten egingo duela bat asteazkeneroko hitzorduekin, eta momentuz ibilbideetako laguntza eskainiko duten arren, balizko proiekturen bat sortzeko aukera izan daiteke elkarlana.\nJoan den urriaren 1ean Adinekoen Nazioarteko Eguna izan zen, eta Bakaikoak gogora ekarri nahi izan zituen medikuen gomendioak, Mugi Tolosaren ikasturte hasieran: “Astean hiru aldiz altxatu eta gorputza mugitzea gomendagarria da, eta guk asteroko aukera hori eskaintzen diegu adinekoei eta, horrekin batera, harreman sozialak lantzekoa ere bai”. Horrela, parte hartu nahi duten herritarrak deitu dituzte, datozen hitzorduetara ere: “5 kilometroko ibilbidea egiteko 10:00etan elkartzen gara Zerkausian, eta 11:30ean abiatzen dira 1,5 kilometroko ibilbidea egiten dutenak”.\nMugi Tolosa egitasmoan 240 parte hartzaile aritzen dira, batez beste, astero.


Bi aramaioar Eskolarteko txapelaren bila - Aramaio - Goiena.eus\nBi aramaioar Eskolarteko txapelaren bila\nJulen Iriondo 2018-05-11 10:28\nMartin Abarrategi eta Aitor Ugarte.\nMartin Abarrategi eta Aitor Ugarte izango dira biharko finaleko sei bertsolarietako bi. Iaz Arabako zein Euskal Herriko txapelketak irabazi zituen Aroa Arrizubieta izango da aurten ere faborito; lehen biak sailkatuko dira beste herrialdeetakoekin kantatzeko.\nBertsoa Bizi Gazte Eguna ospatuko dute bihar, zapatua, Legution, eta eguneko egitarauaren barruan da Arabako Eskolarteko Bertsolari Txapelketako finala ere. 10:30ean hasiko dute eguna, kultura etxean, eta bideoklip lehiaketara aurkeztu diren lanen proiekzioa egingo dute aurrena. Ondoren, eta hamaiketakoaren ostean, 12:00etan hasiko da bat-bateko finala.\nFinalean, Abarrategi, Ugarte eta Arrizubietarekin batera, Mikel Martinek, Beñat Canok eta Peru Amorrortuk kantatuko dute. Abarrategik eta Ugartek Arrizubieta ikusten dute aurtengoa ere irabazteko faborito nagusi: "Oso ausarta da, eta publikoarekin konektatzeko gaitasuna dauka", dio Ugartek; "Ni, adibidez, batzuetan, urduritasunarekin kikildu egiten naiz oholtzan; hark erraztasuna du bertsotarako", Abarrategik.\nDena dela, Aramaioko ordezkariak lan txukuna egiteko asmotan doaz finalera; dakitena eginda gustura geratuko lirateke, nahiz eta beste inor hobeto aritu; Aitor Ugartek bigarren egin zuen iaz, bere lehen partehartzean –Abarrategik hirugarrena du–: "Kantatutakoarekin, neure buruarekin gustura geratzea da garrantzitsuena niretzat, postua baino gehiago; eta saio polita egitea denon artean".\nUgartek aitortzen du, hala ere, iaz esperientzia ederra izan zela Euskal Herriko Eskolarteko finalean kantatzea –lehen biak sailkatzen dira–: "Iaz Euskal Herrikoan kantatu eta gero, autoan bueltan gentozela esan nion amari: 'Aurten lan pila bat egin behar dut, berriz ere Euskal Herrikoan egoteko'. Ze, hainbeste gozatu nuen egun horretan! Baina, bueno, orain ez dut hain argi ikusten [Barre]".\nFinaleko lanen artean bada bat errespetu berezia eragiten diena, bakarkakoa gaia emanda: "Orain arte bertso bakarra izaten zen, baina aurten bi izango dira, eta ez gaude ohituta. Bi bertso izatera, pentsatu behar duzu zer bota behar duzun lehenengoan eta zer gorde bigarrenerako", dio Abarrategik.\nFinalaren ostean, herri bazkaria egingo dute plazan, eta 16:00etan sari banaketa eta amaiera jaia.\nGaur, berriz, Gorbeialdeko bertso eskolen topaketa –14 urtetik beherako bertsolariak– izango da Aramaion, kultura etxean. Dozena erdi bat bertso eskolatako 100 lagun inguru elkartuko dira, bat-batean zein aurrez prestatutako bertsoekin jarduteko. 17:30ean merienda izango dute, eta 18:00etan emanaldia.


Irekia Eusko Jaurlaritza - Gobierno Vasco :: Euskadiko erakunde guztiek bat eginda ospatuko dute Euskararen Nazioarteko Eguna\nEuskadiko erakunde guztiek bat eginda…\n\nEuskadiko erakunde guztiek bat eginda ospatuko dute Euskararen Nazioarteko Eguna Iturria: Irekia\n\nLurdes Auzmendi Hizkuntza Politikarako sailburuordeak Eusko Jaurlaritzak Donostian duen egoitzan komunikabideen aurreko agerraldia egin du abenduaren 3ko Euskararen Nazioarteko Eguna dela-eta. Abenduaren 3rako Euskadiko hiru hiriburuetan antolatu diren ekitaldiez gain, aurtengorako bereziki EJak antolatutako euskararen aldeko pilota partida aurkeztu du.\nAbenduaren 3a da datorren larunbatean, Euskararen Nazioarteko Eguna. 1949. urtean sortu zen Eusko Ikaskuntzaren baitan eta euskararen balio unibertsala aldarrikatzen da. Aldarrikapen hori kolore ezberdinetako eragile guztiek batera egingo dute, Eusko Jaurlaritzak, Diputazioek eta Udalek, guztiek batera ospatuko baitute Euskararen Nazioarteko Eguna. Batasun hori dela-eta gustura agertu da Hizkuntza Politikarako sailburuorde Lurdes Auzmendi: "Behin eta berriz esan dugu, ahalik eta adostasun sozial eta politikorik handiena daukan hizkuntza politika garatu nahi dugula gure gizartean dauden eragile sozio-politiko desberdinekin negoziatuz eta haien partaidetza integratuz".\nAuzmendik gaineratu du, Euskadiko hizkuntza politika mundu guztian goraipatu dutela eta beste hizkuntza txiki askorentzako jarraitzeko moduko eredua izan dela: 30 urtetan euskara dakitenen kopurua % 22 izatetik % 37,5 izatera igaro da, hau da, ia bikoiztu egin da. Sailburuordearen ustez hori ez da izan alderdi baten edota Gobernu baten lorpena soilik, gizarte osoarena baizik.\nDatorren larunbaterako Euskadiko hiru hiriburuetan antolatu den egitarau betea aurkeztu du Hizkuntza Politikarako sailburuorde Lurdes Auzmendik, berarentzat abenduaren 3a ez ezik, egun guztiak direla euskararenak aldarrikatu ostean: "Euskararen nazioartekotasunaren nahiz hizkuntzaren beraren defentsa egiteko Hizkuntza Politikarako Sailburuordetzak hainbat egitasmo antolatzen lagundu die hainbat entitate edo elkarteri".\nDonostian, "Euskara iruditan" izena duen Sareko argazki mosaiko erraldoia eratuko da. Bertan, mota guztietako adierazleak bildu daitezke, adibidez: euskaraz dagoen udal agerkari zahar baten argazkia, lehen ikastola eta gau eskola baten argazkia, egungo txosten baten argazkia, errotulu batena... Honez gain, azaroaren 30tik abenduaren 3ra jada ezaguna den Mintzodromoa antolatuko da Boulevardean jarriko den karpan.\nGasteizen berriz, abenduaren 2an Xabier Leteren omenezko kontzertua antolatu da eta larunbatean, Euskararen Nazioarteko Egunean, GazteHitz! kontzertu erraldoian honako musika taldeek hartuko dute parte: Lain, Kerobia, EH-Sukarra, Txapelpunk, Gatibu... Bilbon, azken urteetan bezala, Banden Lehia egingo dute, euskarazko musika talde ezberdinen artean.\nEuskararen aldeko pilota jaialdia\nAbenduaren 2an, ostirala, hurrengo egunean Euskararen Nazioarteko Eguna ospatzen dela-eta, euskararen aldeko pilota jaialdia jokatuko da Donostiako Atano III. pilotalekuan, 22:15ean. Eusko Jaurlaritzaren Hizkuntza Politikarako Sailburuordetzak antolatutako jaialdian, Xala eta Laskurain, Bengoetxea VI.aren eta Barriolaren aurka ariko dira partida nagusian, eta bertaratzen diren guztiek ez dute sarrerarik ordaindu beharko. Helburua, ahalik eta euskaltzale gehien bertan egotea da euskarari arnasa eta bultzada eman diezaioten eta jada 1.500 sarrera banatu dira.\nEuskal kulturan eta bertako herritarren artean pilota erabat errotutako kirola izanik, gainerako kirol guztien ordezkaritzat hartu nahi izan da, kirolaren alorra ere, Euskararen Nazioarteko Egunean euskararekin bat dagoela adierazteko. Horrexegatik, partida nagusia jokatu aurretik euskararen aldeko adierazpena irakurriko dute pilotariek kantxan bertan. Euskara bizirik nahi dutela aldarrikatzeaz gain, herritar guztiok euskara dagoen tokira eramatea lortu dugula azalduko dute, eta hitz emango dute euren hondar alea jarriko dutela euskara elkarrekin are urrunago eramateko.\nPrentsaurrekoa amaitzeko, Lurdes Auzmendik eskerrak eman dizkie pilota partida jokatuko duten lau pilotariei: "Gizarte honetako zati handi batentzat erreferenteak zarete, beraz, benetan eskertzen dizuet gaur hemen Eusko Jaularitzaren ekimenarekin bat egin izana euskararen aldeko partidan. Mila esker eta aurrerantzean era honetako ekimenetan parte hartzen jarraitzera animatzen zaituztet"


Euskal Herria Bildu - EH Bilduk proposatu du ordezkaritza parlamentario bat begirale gisa aritzea independentista katalanen aurkako epaiketan\nEH Bilduk proposatu du ordezkaritza parlamentario bat begirale gisa aritzea independentista katalanen aurkako epaiketan\nJone Goirizelaiak azaldu du preso politikoekin hartutako konpromisoa dela, euren oinarrizko eskubideak errespetatzen direla bermatzeko eta beste Bateragune bat galarazteko, Katalunian oraingoan. Guztiak aske uzteko eskaria berretsi eta Estatuaren mendeku gosea salatu du.\nEH Bilduk legez besteko proposamena aurkeztu du Legebiltzarrak ordezkaritza bat bidal dezan, begirale gisa, Kataluniako buruzagi independentisten aurkako epaiketara, Auzitegi Gorenak euren eskubideak eta berme judizial guztiak zorrotz errespetatzen dituela ziurtatzeko. Jone Goirizelaiak azaldu duenez, “preso politiko katalanek beraiek hala eskatu ziguten urrian haiek bisitatzera joan ginen legebiltzarkideoi, eta guk konpromiso hori hartu genuen. Justizia espainolaren funtzionamendua ezagututa, eta Euskal Herrian, zoritxarrez, primeran ezagutzen dugu, ez da harritzekoa preso katalanak euren oinarrizko eskubideak urratuko diren beldur izatea. Euren eskaria guztiz ulergarria da eta gure obligazioa haien alboan egotea da, bat eginik, beste Bateragune bat gerta ez dadin, Katalunian oraingoan”.\nAuzitegi Goreneko Fiskaltzak eta Estatuko Abokatutzak susmo horiek baieztatu eta areagotu dituzte gainera, “independentista katalanei egotzi nahi dizkieten delituak eta horren ondorioz eskatu dituzten zigorrak zentzugabeak direlako ikuspuntu juridiko batetik”. Legebiltzarrak hala salatzea proposatu du EH Bilduk, Estatu espainolak agerian utzi duelako haren benetako izaera antidemokratikoa. “Politika egiteagatik eta boto-emaileen agindua betetzeagatik kondenatu nahi dituzte, mendekua baino ez dute bilatzen, ez Justizia”.\nZentzu horretan, Goirizelaiak sinatutako proposamenak dio “Estatu espainolean Justizia instrumentalizatzen ari dela Zuzenbidearekin zerikusirik ez duten helburuak lortzeko asmoz”, eta preso politiko katalanak berehala aske uzteko eskatzen du. Halaber, Kataluniako gatazka politikoa denez, konponbideak ere politikoa izan behar duela aldarrikatzen du. “Politikoki bakarrik konpondu behar da, demokratikoki, Kataluniako herriari haren etorkizuna askatasunez erabakitzen utzita”.


Urrutiak babes handia lortu du Ohiko Batzar Nagusian\nKepa Arrizabalagaren saldu ondoren, aurreikuspenen arabera, 60 milioi euroko superabita izango da 2018/19 denboraldian. Aurrekontuak onartu dituzte, baina presidenteak ez du bere etorkizuna argitu.\nJosu Urrutia 2018ko Batzar Nagusian\nAthletic – Huesca Kopako partida, bertan behera\nRayo-Athletic partida, urriaren 24an, 19:00etan\nJosu Urrutia Athletic Club taldeko presidenteak babes handia lortu du denboraldi honetako aurrekontua onartzeko, % 80 ingurukoa, hain zuzen ere. Athletic Clubeko presidente denetik zuzendu duen zortzigarren Batzar Nagusia izan du honakoa, 4 urteko bigarren agintaldiaren azken.\nHasieran Urrutia bere aroari amaiera ematen ari zela bazirudien ere, azken momentuan bazkide bati emandako erantzunak ez du argi utzi etorkizunerako zein asmo dituen. Beraz, oraindik ez dakigu 2019ko hauteskundeetara aurkeztuko den.\nOhiko Batzar Nagusian, bazkideek 2017/18ko kontuak onetsi dituzte, botoen % 78,7 aldekoak izan baitira, eta 2018/19ko aurrekontuek bazkideen % 78,21en babesa jaso dute. Aurreko denboraldiko kontuek aldeko 484 boto eta aurkako 95 boto jaso dituzte, eta denboraldi honetako aurrekontuek, aldiz, 481 alde eta 92 kontra.\n2017/18 denboraldian, 111,97 milioi euroko gastuak eta 191,01 milioi euroko sarrerak izan zituen Athleticek, Manchester Cityk Aymeric Laporte fitxatu zuenean ordaindutako 65 milioi euroak tartean.\n2018/19 denboraldirako aurrekontua 128,9 milioi eurokoa izango da, eta 60 milioi euroko superabita espero da (Chelseak udan Kepa Arrizabalaga fitxatzeko ordaindutako 80 milioi euroak kontuan hartuta).\nKirol arloan, Urrutiak azken urteetan taldeak izandako lorpenak azpimarratu ditu: 6 urte Europan jokatzen (horietako bat, Txapeldunen Ligan), 2015ean Bartzelonaren aurka irabazitako Superkopa, Kopan jokatutako bi finalak eta 2012an jokatutako Europa Ligako finala.\nAmaitzeko, ekonomia arloan, kluba "historiako momenturik onenean dago", gaineratu du.


Zeliakiako elikadura: nutrizio-gabeziak saihestea | Consumer\nZeliakiako elikadura: nutrizio-gabeziak saihestea\nZeliakiako arreta dietetikoa funtsezkoa da ohiko nutrizio urritasunak saihesteko edo zuzentzeko, hala nola burdinarenak, azido folikoarenak edo D bitaminarenak.\nEpidemiologiaren arabera, glutenarekiko intolerantzia duten haur eta nerabe zeliakoek (pertsona helduek ere bai) arrisku handiagoa dute mikronutriente jakin batzuk urritzeko, hala nola burdina eta azido folikoa, D bitamina eta kaltzioa. Hesteetako mukosaren atrofiak eragindako mikronutrienteen xurgatze txarraren ondorio da hori. Mantenugai horietako batzuk hezur-osotasun onarekin lotuta daude, eta, beraz, haien ekarpena funtsezkoa da eskeletoaren garapenean eta hazkuntzan aurrerapen handiak izaten diren unerako. Zeliakiako arreta dietetikoa funtsezkoa da nutrizio-gabeziak saihesteko edo zuzentzeko.\nGaixotasun zeliakoak xurgapen txarreko sindromea du, hesteetako mukosa kaltetu delako (arina izan daiteke) edo, kasu aurreratuagoetan eta larrienetan, hesteetako biloen atrofia dela eta. Kaltetuenak duodenoa eta jeiuno proximala dira, heste meharreko lehenengo bi zatiak, non elikagai gehienak xurgatzen baitira.\nHaur txikietan, eritasuna beherakoekin, pisua galtzearekin eta hazkuntzan atzerapenarekin agertzen da maiz. Haur helduetan eta helduetan, beste sintoma batzuk ere ager daitezke (nekea kronikoa, artikulazioetako mina, suminkortasuna, insomnioa, altuerako atzerapena…), nutrizio-gabezien diagnostiko goiztiarra egiteko. Zeliakian, edozein forma histologikok, arinenek barne, egoera karentzialak sor ditzake, anemia, osteopenia edo osteoporosia barne. Burdina, azido folikoa eta D bitamina falta dira nutrizio-gabezia ohikoenak.\nBurdina eta azido folikoa zeliakoentzat\nZaldi-haragia da burdina gehien duena, eta zeliakoen dietan sar daiteke astean behin\nBurdina heste meharraren (batez ere duodenoan) zati hurbilean xurgatzen da, eta azido folikoa, jeiunoan. Hesteetako bi eremuak zeliakiaren eraginpean daude. Horregatik, bi mikronutrienteen urritasuna eta dagokion anemiaren diagnostikoa (ferropenikoa edo folatoak) gertatzen dira.\nZenbait sintoma, hala nola muskulu-ahultasuna, hezur-mina eta mugikortasun murriztua, gaixotasun kronikoak dituzten gaixoetan gara daitezke, baina ez dira kontuan hartzen. Era berean, baliteke metabolismoan mineralen urritasun arinak (kaltzioa edo D bitamina, esaterako) susmo klinikoaren adierazle izatea.\nOraindik eztabaidagarria da haur zeliakoentzat D bitamina-gehigarrien erabilera unibertsala, hein batean errakitismo klinikoa ez delako oso ohikoa. Bien bitartean, D bitaminaren sintesi endogenorako bermea da eguzkitan egotea, beharrezkoa baita kaltzioaren metabolismorako eta xurgapenerako eta hezur-osasunerako. Haurren kasuan, eguzkitan egunero eta kontrolaturik egotea tratamenduaren parte izan beharko litzateke. Gainera, komeni da, neguko egun hotzetan ere, haurrak 15 minututik 30 minutura kalera ateratzea, aurpegia, lepoa eta eskuak agerian dituztela, eguzki-izpiak har ditzaten, eguna lainotuta egon arren.\nDietan nahitaezkoak diren elikagaiak. Haurrentzako menuek elikagai hauei lekua egin behar diete: arrautzak, txanpinoiak eta perretxikoak, arrain urdin freskoak eta kontserban daudenak (antxoak oliotan, sardinak, berdela, hegaluzea eta atuna). Azken horiek, D bitamina ugari izateaz gain, kaltzio iturri bikaina dira. Esnearekin eta deribatuekin batera, mineral horretan aberatsak diren beste elikagai batzuk sesamo-haziak, fruitu lehorrak, lekaleak eta hosto berdeko barazkiak (aza, brokolia, espinakak, zerba eta berroak) dira.\nB12 BITAMINAREN URRITASUNA, EZ OSO ARRUNTA, BAINA GARRANTZITSUA\nPertsona zeliakoen B12 bitaminaren urritasuna ez da hain ohikoa, azken ileoia, bitamina hori xurgatzen den heste-zatia, askotan ez baitu eraginik. Hala ere, ikerketa kliniko batzuen arabera, tratatu gabeko paziente zeliakoen ehuneko handi batek (%40 inguru) B12 bitamina maila baxua (< 220 ng / L) lortzen du folato-urritasunarekin batera. Oro har, glutenik gabeko dieta normalizatzean eta hesteetako osasun-egoera hobetzean, B12 bitamina ugari duten elikagaiak dituen dieta aski da urritasuna konpontzeko, salbu eta hesteetako mukosaren atrofia-koadro larriren bat badago eta B12 zainetik sartu behar bada.\nDietan nahitaezkoak diren elikagaiak. Dietan animalia-jatorriko elikagaiak modu orekatuan jatea (haragia, arraina, arrautzak eta gazta erdionduak) B12 bitamina emateko bermea da. Elikadura begetarianoagoa nahi dutenek arrautza sartu beharko lukete animalien proteina-iturri gisa, edo, horrelakorik ez badago, baliteke osagarriak hartu behar izatea. B12 bitaminaz aberastutako elikagai guztiek ez dute bermatzen haren ekarpena; izan ere, askok bitaminaren antzeko gehigarriak dituzte, eta ez zianokobalamina, organismoak erabiltzen duen bitamina aktiboa, Dietetikako Elkarte Amerikarrak (ADA) eta Kanadako dietistek dieta begetarianoei buruzko jarrera-agiri batean adierazi dutenez.\nDieta gluten-eu zeliakoak


Astebururako gomendarutiko agenda | Federación Vizcaína de Baloncesto – Bizkaiko Saskibaloi Federazioa | Todas las informaciones del baloncesto vizcaíno federado y escolar. Bizkaiko Saskibaloi federatuaren eta eskolaren berri guztiak hemen\nHome » Berriak » Astebururako gomendarutiko agenda\nLehiketa ezberdinetako gure taldeek partidu garrantzitsuak dituzte aurretik beraien etorkizunari begira. Hona hemen jokoan gauza interesgarriak dituzten taldeen zenbait partidu.\nBilbao Arena Igandea 12:30etan.\nAtsedenaldi jardunaldia eta gero, Katsikarisen Murtzia izango dute aurkari.\nUrreta Kiroldegia Larunbata 18:20etan.\nBerdeek garaipena eskuratzeko aukera ona dute.\nMikel Trueba Kiroldegia Larunbata 19:10etan.\nMoreak faborito nagusiak dira Euskal Derbian.\nFadura Kiroldegia Larunbata18:00etan.\nJaitsiera postuetatik aldentzea bilatzen duten bi talde bizkaitarren arteko derbia.\nMaloste Kiroldegia Igandea 18:00etan.\nEtxekoek garaipen bateko aldea dute bilbotarrekiko.\nLa Benedicta Kiroldegia Igandea 12:00etan.\nSestaokoek partida zaila dute aurretik.\nHil ala biziko partidua Leioarrentzat maila mantentzeko leian.\nJesuitas Ikastetxea Igandea 10:00etan.\nEtxekoak maila galdua dute eta Getxotarrek maila mantentzea ziurtatuta dute.\nDurangarrek zail dute goiko postuetan sartzea eta liderra jasoko dute.\nBilboko ikastetxeen arteko derbia.\nLandako Kiroldegia Larunbata 12:00etan.\nTalde biek A-2ko azken derbi bizkaitarra jokatuko dute.\nGIZONEZKO SENIORRAK-MAILA BEREZIOA\nLa Salle Igandea 12:45etan.\nLehiaketako lidergoa eskuratzeko partidua.\nEMAKUMEZKO SENIORRAK LEHEN MAILA\nMungiako Kiroldegia Larunbata18:00etan.\nLauko Finalera sailkatzeko partidu garrantzitsua talde bientzat.\nGaraipen bateko aldea talde bien artean.\nAskartza Ikastetxea Larunbata 12:45etan.\nZornotzarrek garaipena behar dute goiko postuetan mantentzeko.\nUrreta Kiroldegia Larunbata 10:00etan..\nBerdintasuna da nagusi zazpina garaipen duten talde hauen artean.\nLauro Ikastola Igandea 10:00etan.\nMaila honetako bi talde indartsuenen arteko partidua.\nBizkaiko Saskibaloi Federazioko Batzarrak Koldo Mendia berretsi du presidente Hurrengo sarrera :